text:
Cuanto mi ta bal? Ingrid Werleman ta juda nos pa haja nos contesta.
Mi ta corda cu na un momento di un crisis profundo den mi bida, un amigo a bisa mi algo cu semper a keda graba den mi mente.
Esta: ‘Corda cu tur loke un otro hende hasi bo, ta abo mes ta permiti pa sosode’. Pasobra como un ser humano bo tin e libertad pa escoge con pa reaciona riba cualkier asunto. Si un hende bisa bo un palabra pisa bo por escoge pa rabia of pa keda den bo propio balor sin sinti ningun ofensa. Y aki a cuminsa un proceso largo pa los mi mes di situacionnan indesea den mi bida. Ora mi a bisa e dicho persona esaki despues di hopi aña, e no tabata ni corda mes, cu el’a bisa mi tal cos. Pero den mi bida, na e momento ey, su palabranan a inicia un proceso di conciencia cu ta dura te awe. Awor mi por puntra mi mes: ‘Ta e mes a bis’e? Of ta un angelito a murmura den su orea? Ki diferencia esey lo hasi? Importante ta cu el’a yuda mi y pa esey mi ta agradecido.
Continue reading “Cuanto mi ta bal?”
E ta pa mihor… Rosabelle Illes ta comparti su sabiduria y su poesia ‘Bo reflexion den un otro dimension’ riba www.comprondiendobida.com
Abo sa bisa “awor cu mi ta wak bek, mi ta agradecido pa locual a sosode?” Abo sa sinti cu na e momento bo no por ni imagina un motibo, mucho menos reconoce e bon di e situacion? Durante un experencia y teniendo cuenta cu e circunstancia, sin lubida e velocidad di un pensamento pa otro, abo tambe sa permiti pa bida dicidi con bo ta sinti? Dicon nos no por ta agradecido pa locual a sosode na e momento cu e sosode? E ta simpel: nos no ta compronde.
Ideal ta ora un persona articula e motibo di un problema, e acompaña su analisis cu posibel solucionnan. Pero desafortunadamente, mi tampoco no ta compronde. Mi mama sa bisa “Ora cu mi a compronde cu mi no por compronde, mi a compronde” –Betty Werleman. Y esaki ta forma exactamente e estado cu nos mester inhabita pa por ta constantemente agradecido.
Continue reading “E ta pa mihor. Rosabelle Illes”
Un danki special di Comprondiendo Bida… na tur hende cu ta apoya e projecto… www.comprondiendobida.com
Un danki special … Riba ‘dia di bisa danki’… un danki special na tur hende cu a acepta y apoya ‘Comprondiendo Bida’… no di awo, pero di 1995 cu nos a cuminsa cu e projecto.
Comprondiendo Bida a nace como un deseo pa comparti informacion di bida y alma cu e pueblo di Aruba. Mientras tanto bida a cambia y e exigencianan tambe. Pa e motibo aki ta amplia Comprondiendo Bida cu topiconan di interes practico di bida.
Continue reading “Un danki special di Comprondiendo Bida”
Awe ta dia di bisa danki…honra bida…honra bo sonjonan… on www.comprondiendobida.com
Awe ta dia di ‘bisa danki’…
E ta un custumber Mericano… e ta un bunita pensamento… y mi kier adapta bunita pensamentonan… awe ta dia di bisa danki y nos cada un por sinta y pensa un rato na ken nos kier ‘bisa danki’… por ta na un hende cu tin un nificacion hopi special den bo bida… bo casa, bo pareha, bo yiunan, nietonan, bo mayornan, bo famia y amigonan…
Pero por ta tambe… bisa danki na e hende cu tur dia ta hasi bo cas of oficina limpi… na e dokter cu ta cuida bo salud… esun cu ta jena gasoline pa bo auto… esun cu tur dia ta bisa bo ‘bondia’, maske e no conoce bo… esun cu a tuma tempo pa scucha bo, ora bo tin mester…
Bisa danki na bida, bisa danki na Dios pa su bunita creacion… na e lama cu ta kita tur bo cansancio y e awa cu bo ta bebe y ta purifica bo…
Continue reading “Awe ta dia di bisa danki y honra Bida”
E rol di afirmacionnan pa crea…placa … kico abo ta haja cu bo ta merece den bo bida? www.comprondiendobida.com
E rol di afirmacionnan pa crea abundancia… felicidad y placa
Nos a sinja cu placa ta corumpi, tanten cu placa ta djis un pida papel cu nos ta usa pa entrecambio di servicionan. E placa no ta culpabel pa loke hende ta hasi cun’e. Antes nan tabata cambia producto of servicio. Corda riba e custumber bieuw di paga lomba. Asina hopi famia Rubiano a jega na nan cas. Nan tabata juda otro na turno pa construi un cas pa nan famia. Un bunita custumber cu ainda tey den cierto famianan…
Afirmacionnan ta pensamento y ponencianan positivo cu ta yuda bo focus bo sub conciencia riba bo poder y abilidadnan pa obtene loke bo ta desea di e profundo di bo curason.
Scoge un pensamento basico pa bo mes. Por ehempel: ‘Mi ta un persona balioso, mi bida ta importante… ami ta scoge pa ta felis.
Continue reading “Usa afirmacionnan pa laga placa flow den bo bida”
Crea Abundancia y laga felicidad y placa flow den bo bida…www.comproniendobida.com
Kico ta Abundancia?
Segun Encarta Dictionary ‘Abundancia’ ta: ora cu tin mas cu suficiente di algo disponibel.
Ora nos aplica e leynan spiritual di Abundancia, nos por crea placa, pero tambe salud, felicidad of cualkier otro cos cu ta pone nos sinti nos mes mas completo. Na Aruba tin un grupo grandi cu tin un entrada rond di 1500 Afl pa luna, pues tin hopi espacio pa crea abundancia pa hopi hende.
Ta existi leynan spiritual di Abundancia cu ta hermentnan pa hasi bo soñonan realidad. Pa logra esaki ta importante pa nos siña tende nos bos interno y haya confiansa cu nos por crea loke nos ta desea, tanten cu e ta den harmonia cu e leynan spiritual. Nos tur tin e poder pa crea, pero sea conciente cu bo por crea tanto den un forma positivo, como un forma negativo. Bo ta crea atraves di bo pensamentonan y esaki por ta tanto positivo como negativo, dependiendo di e estado di conciencia cu bo ta bibando aden.
Continue reading “Crea Abundancia y laga felicidad y placa flow den bo bida…”
what is the influence of taboe in our life? Can they be broken? www.comprondiendobida.com
Drs. W.R. Piternella…E influencia di ‘taboe’ riba nos bida.
Den bida diario masha poco nos ta para keto riba ‘taboenan’ cu ta rondona nos biba y cu tin su influencia riba esaki. Si bo paga tino bo ta ripara cu tin ‘taboenan’ cu ta hunga un papel den henter e comunidad, pero tambe y tambe tin ‘taboenan’ cu gruponan, manera un famia of personal di un empresa, y individuonan ta crea pa nan mes.
Ki ora nos ta papia di ‘taboe’?
‘Algo’ ta wordo considera como taboe ora ta prohibi pa papia di dje, uz’e of haci algo cun’e. Bo por puntra bo mes si tin motibo pa esaki. E prohibicion aki no necesariamente ta nota un of otro caminda. Hopi biaha e ta mara na custumbernan cu ta pasa di generacion pa generacion. Tin motibonan pa esaki. E motibonan aki ta relaciona na miedo pa wordo confundi, of miedo cu esaki ta lanta sentimientonan of anhelo cu no por wordo controla y cu por causa danjo na e orden cu ta existi den comunidad.
Continue reading “Influencia di taboe riba comunidad – Drs. Piternella”
Want a healthy lifestyle? things to do with your family… www.comprondiendobida.com
Pa bo biba saludabel bo mester come saludabel, pero tambe bo mester hasi movecion y ehercicio. Esey ta un algo importante pa bo salud. Tin ehercicionan cu ta bon pa hasi paso e ta yuda bo salud. Un ehercicio cu ta bon pa bo hasi ta bula cabuya. Un otro ehercicio cu bo por hasi ta cana tur atardi 45 min, 4 biaha pa siman lo ta hopi bon. Si bo ta un hende cu no gusta cana of bula cabuya,bo por bai lama tambe. Lama ta hopi bon paso e ta juda bo circulacion di sanger y e ta drecha e capacidad di bo curason y bo pulmon. Un otro cos bon di bai lama ta e ta kima bo calorianan.
Awendia tin hopi actividad cu bo por hasi hunto cu bo yiunan. Bo por bay les di zumba cu ta gratis y wak si e ta algo cu bo gusta y despues tuma un serie di les hunto cu bo famia. Tin tambe scolnan di baile cu ta duna lesnan gratis.
Continue reading “Biba saludabel? Hasi ehercicio hunto cu famia…”
november 20…int’l day of children’s rights and why children still keep silent on child abuse… on www.comprondiendobida.com
Si nos djis pensa cu un mucha ta den mundo pa biba un bida felis, sigur y unda e por crese den un forma harmonioso y creativo… anto nos por puntra nos mes… cuanto mucha tin e honor di lanta asina… den e mundo cu nos ta bibando aden.
Rond mundo muchanan ta confrontando situacionnan unda tin guera… Rond mundo no tin ‘tempo’ pa e mucha por lanta den e harmonia necesario… majornan ta traha demasiado ora…
Rond mundo muchanan ta demasiado gordo, pa motibo di mal alimentacion y custumbernan di bida…
Continue reading “Abuso di mucha: Pakico e mucha ta keda keto?”
‘The Wisdom Within’… Gardenia Kock, spiritual psychologist explains more on www.comprondiendobida.com
Awe nos ta purba compronde ‘E sabiduria di paden’… cu Gardenia (Gadi) Kock, psicologo spiritual…
Gadi…Kico ta sabiduria pa bo?
Pa mi por conecta cu mi sabiduría interno… mi mester sinja reconoce mi sabiduría interno promer dor di “scucha” of “sinti” ki ora e ta “papia” cu mi. Hopi hende nan dia ta asina yena y ocupa… ta wordu distrai constantemente cu trabou, celular y otro actividadnan, cu nan prioridad no ta pa tuma un descanso den silencio pa re-conecta cu e sabiduría interno, cu ta loke bo alma/espíritu kier comunica na bo.
Continue reading “‘E sabiduria di paden’… cu Gardenia (Gadi) Kock, psicologo spiritual…”


c: text/html

text:
Kooyman a celebra 40 aña di servicio di Sharon Pantophlet. Den un ambiente ameno empleado como famia a bini hunto pa celebra e momento special aki. Pa famia di Kooyman, Sharon Pantophlet ta e mentor y trainer.
Juri Kooyman, gerente general di Kooyman, a hiba palabra durante e celebracion. Aki el a conta tur presente un tiki di Sharon, kende a sa di mira hopi gerente durante cuater decada. Kooyman a felicit’e pa su 40 aña di servicio y a splica cu Sharon a pasa den diferente reorganisacion. E tabata den tempo bon y malo. Un cos cu Kooyman ta corda ora el a cuminsa traha cu Sharon, e tabata spant’e. Pasobra cos mester a bay su manera of no, specialmente ora di drenta Dakota. Pero despues di a cuminsa conoce mas, el a ripara cu su prome impresion di Sharon tabata fout.
Aki el a realisa cu Sharon ta e persona cu tin e cultura dje compania, historia, e normanan di reglanan no skirbi. E rol di Sharon aki na Aruba a bira e modelo pa tur office manager di MegaStore den Kooyman. Segun Kooyman, Sharon ta e mentor y trainer pa hopi, y e siguiente office manager. Juri Kooyman a expresa su gratitud p’e tempo cu e ta traha cu Sharon. Den nomber di directiva y famia, el a gradici Sharon pa su añanan di servicio y ta leal n’e compania.
Sharon Pantophlet, office manager di Kooyman, a expresa cu cuarenta aña trahando eynan a bay tremendo. Cuarenta ta basta aña y el a pasa door di diferente manager y director. El a cuminsa dia 3 di augustus 1982 cu tabata tempo di Steenhuizen. Di eynan el a traha cu como shete director, pero awo tin Frank Heitkönig como su manager di tienda. Antes e nomber tabata Antiliaanse Handel, despues a cambia pa Antillen N.V. y awo e ta Kooyman. Trahando cuarenta aña eynan, e no tin nada di keha y el a bay bon cu tur hefe y colega. E ta haya cu su añanan di servicio trahando cu Kooyman tabata uno tremendo. Awo cu e ta bay haci sesenta aña, e ultimo fase ta bale la pena y cu poder di Dios e bay mesun bon.
Den tur cos ora e ta prome biaha, bo tin un tiki nervio. El a pasa den diferente fase y e tempo ey tabatin mas trabou riba papel. Mas hopi cu e por a haci tabata manda un fax, copy y telmachine pa conta. Despues a bin mas trahamento riba computer, trahamento online y hopi di e papeleonan no tin mas. Sharon a sa di cambia cu tempo pa locual e trabou ta exigi di su persona. P’esey cu honor e por gradici y celebra su 40 aña.
Sharon a pasa den e epoca di ceramento di Coastal, Valero, tur turbulencia, despues Kooyman a centralisa cu mayoria trabou administrativo a bay n’e oficina principal. Tur e cambionan di compania el a pasa aden y a sa di sobrevivi nan.
Semper ta bon pa sigui y volg bo mes, siña mas hopi cu por, tuma training, curso cu por yuda bo mes pa bay dilanti. Tempo ta cambia y e tipo di trabou tambe ta cambiando, y ta exigi mas di bo tambe. El a conseha pa haci uzo di bo talento y no hunga Fortnite y Playstation, pero purba online mes siña mas cu por. Tambe pa keda mira kico tur ta e cambionan cu ta exigi di bo pa ta prepara pa nan. El a indica cu si bo ta prepara p’e cambionan, e ta bay mas facil.
Sharon a bisa cu cuarenta aña p’e ta un honor di a trata e compania, pa tur e chensnan cu el a haya pa sigui y volg cu e compania, p’asina e por a keda bij cu tur e cambionan cu tin. E ta hopi contento cu esey. Cuarenta aña ta basta aña y manera tur manager a sa di aprecia su persona, e tambe a sa di aprecia nan. “Semper nos ta den bon relacion. Danki p’e 40 aña cu mi por a traha cu e compania aki”, el a expresa. E sa cu e compania lo sigui bay den e exito cu e tin. E ta un compania di famia, pasobra ta tene cuenta cu famia dje trahadonan y ta cla pa yuda nan den ki forma. Sharon ta spera cu e por sigui evoluciona y duna mas hende e chens pa haya mas empleado. P’e doño- y trahadonan sigui florece.

robotstxt: allowed

filter: keep


text:
Manga di hak
Kèncho, partisipante na 100 Opheto ta splika nos ta ki opheto esaki ta. “E hak grandi aki ta un hèrmèn ku piskadónan tabata usa pa hinka piska grandi den nan botonan. Ta pasa e hak dor di e kai kai anto e ora ei ta hinkanan den e boto.”
E awanan rònt di Kòrsou ta bira hopi hundu for di ora bo ta un miya for di kosta. Durante di henter aña bo ta haña piská di laman hundu manera barakuda, balaú i buní. Tur ta piska ku hopi forsa ku bo no por hinka den boto kon ku ta. Peska na Kòrsou, histórikamente, tabata semper hopi importante pa e gruponan pober di e poblashon.
Despues ku a abolí sklabitut 1 di yüli 1863, peska tabata un di e poko formanan alternativo pa krea trabou. Apesar di esei mayoria hende ku tabata katibu a haña nan forsá di keda traha riba e plantashonnan, pero awor pa un rekompensa mínimo. Peska tambe tabata generá tiki. Bon mirá, e desigualdat ekonómiko grandi di despues di sklabitut a keda eksistí semper. Ku e yegada di e refineria na 1914 bienestar sigur a krese. Pero tabata esnan pudiente i e trahadónan estranhero ku a studia ku a benefisiá mas di esaki.
Te awe peska ta un forma di ingreso mínimo. Piskadónan lokal ta sinti e preshon di turismo i barkunan di peska grandi strañeru. Nan ta piska ainda den e forma tradishonal. No tin sèn pa invertí den barkunan moderno.


text:
Nos ta konmemorá e aña aki algun fecha importante di nos historia polítiko: 80 aña demokrasia parlamentario; 70 aña di e promé Konferensia di Mesa Rondó i voto universal; i 190 aña ku e Konseho Munisipal a sinta. Normal, e fechanan aki lo a bin, bai sin mashá atenshon pa nan. Mi ta trata na yena e buraku.
Den dos referèndèm (1993 i 2005) Kòrsou por a skohe pa bira un munisipio Ulandes. Na ámbos okashon e opshon no a haña sufisiente akohida. Lokual hopi no sa ta ku entre 1 mart 1828 pa 15 aprel 1833 nos tabatin un gobièrnu munisipal. Promé ku sigi ta bon pa deskribí e konteksto polítiko den kua a krea un munisipio.
Na 1815 Inglatera a duna Ulanda e islanan Karibense bèk despues di vários aña di okupashon Ingles. Den mesun aña Ulanda a krea tres kolonia: Curaçao en onderhorigheden Bonaire en Aruba; Sint Eustatius en onderhorigheden Sint Maarten en Saba i por último, Suriname. Despues di tempu Den Haag a bin konsiderá e struktura kostoso i kompliká pa goberná. Na 1828 Ulanda ta konstruí un sólo kolonia konsistiendo di e islanan Karibense huntu ku Sürnam. ‘De West’ tabata goberná pa un Gobernadó General na Paramaribo. Den e struktura aki, Curaçao en onderhorigheden tabatin un Raad van Policie, na kabes un Direkteur ku mester a raportá na Paramaribo. Ambisiosamente a disidí di krea un otro nivel di gobernashon, esta un Konseho Munisipal (KM) nombrá ku un (1) Presidente na kabes, dos (2) diputado i kuater (4) konsehal.
E Konseho Munisipal tabata ubiká den Kas Munisipal kaminda awe ta e edifisio di K.N.S.M. den Heerenstraat. E promé presidente tabata Sr. H. Schotborgh i e di dos, Sr. Theodorus Jutting (wak foto). E tareanan di e KM tabata solamente di índole atministrativo i di kuido di iglesianan, kasnan di kuido pa hende pober, leproso o ku enfermedat mental. Den práktika sinembargo e KM tabata mas tantu okupá ku ponementu di preis máksimo pa pan, karni di baka, porko, karné i turtuga.
E lokual a hasi e KM un ilushon pa esnan ku a kere den desentralisashon ta falta di outoridat pa aktua. Tur ‘desishon’ di e KM tabata provisorio te na momentu ku esaki keda aprobá pa Raad van Policie i despues esaki mester a bai te Paramaribo pa ratifikashon. Por konkluí ku siendo un munisipio, outomátikamente ta nifiká ku bo espasio pa tuma desishon ta limitá.
E KM a stòp di eksistí riba 15 aprel 1833. E miembronan a keda elegantemente gradisí pa nan servisio. Tur tarea di e gobièrnu munisipal a pasa pa e Raad van Policie ku despues a traha lugá pa Koloniale Raad.
Willemstad, Curaçao
Foto 1: Curaçao Ports Authority, Foto 2: bookandjournals online
”Van slavenopstand tot emancipatie”, N.C. Römer-Kenepa; De Curaçaosche Courant Maart 1828-November 1833; “Het voormalig gemeentebestuur op Curaçao”, W.Ch. de la Try Ellis.


text:
Bala di beisbòl
Pueblo di Kòrsou tin beisbòl den nan sanger. Pa straño ku ta parse e isla chikitu aki tin mas hungadó di liganan grandi pa kabes ku kualke pais na mundu. Hungadónan manera Kenley Jansen, Andruw Jones, Ozzie Albies, Andrelton Simmons, Jonathan Schoop, Jurickson Profar i Didi Gregorius tur a drenta Beisbòl Grandes Ligas.
E dos teorianan mas popular ta bisa ku Kòrsou ta asina eksitoso den beisbòl danki na e vèltnan di beisbòl lokal. Mayoria di nan ta tereno di tera yen di piedra anto esei ta hasi ku nan ta ideal pa hasi e reflèksnan skèrpi i krese e fortalesa di e hungadó. Un otro splikashon ta ku e hungadónan di Kòrsou tin un nivel di edukashon relativamente haltu i e abilidat di papia vários idioma. Esaki ta hasi’é mas fasil pa nan por adaptá na e bida i trabou na Estados Unidos. E pionero di Kòrsou su milager di beisbòl ta Hensley Meulens. E tabata e promé hungadó di Grandes Ligas nasé na Kòrsou. El a bira un entrenadó hopi eksitoso.
Listen to the podcast
2:27 min
“E ‘sweet spot’ di e bala ta e punto mei mei. Ta un hende so mag firma e sweet spot, esei ta e mènedjer.”
- Hensley Meulens


text:
Nekropolis di Giza
E Nekropolis di Giza ta un sitio arkeológiko para riba e Plano di Giza, na e kabamentu di e siudat di Kairo. E kompleho aki di monumentonan bieu ta inklui e Piramitnan Grandi, e skulptura masivo konosí komo e Sphinkso, un par di semeterio, un siudad di trahadonan i un kompleho industrial. E ta situa 9 km for di e siudad bieu di Giza. E piramitnan tabata popularisa den tempunan Helenistiko ora e Piramit Grandi a wordu listá dor di Antipater di Sidon komo un di e Siete Milager di Mundu. Awendia e ta e uniko milager antiguo ku te ainda ta eksistí.


text:
AirTech a caba di baha prijsnan mas ainda riba nan Airco marca York!Cuminsando cu e 12 Mil BTU pa solamente Awg 599,-! E 18 Mil BTU awor ta costa solamente Awg 949,- y 24 Mil BTU ta costabo unicamente Awg 1249,-. (Cash & Carry, Tur Tax Inclui, Garantia 1 aña riba full e airco)
York cu e ultimo modelo Monterosa ta regula e temperatura di cualkier camber, sala, oficina y mas espacionan hopi liher mes, ta fria super bon y ta traha hopi eficiente na tur momento durante e dia.
AirTech ta brinda e servicio di EXPRESS DELIVERY. E cliente por djis yama y order e airco y nan mes ta deliver e na unda e cliente ta desea den menos di un ora! E cliente por paga e airco ora cu entrega e airco sea ta cash of swipe. E Delivery ta valido tambe pa cliente cu bishita AirTech na Curiestraat 2 y cu na e momento cu nan cumpra e airco nan por laga e airco wordo delivered pa nan na e ora cu nan ta desea! E delivery tin un costo di Awg 25,-. [Cualkier parti di e Isla]
AirTech ta cumpli cu tur loke ta para den e garantianan di airco. Durante e sale aki e garantia ta UN AÑA RIBA FULL E AIRCO! Y e cliente tin e back e up den su totalidad di parti AirTech! Si tin pregunta por yama of whatsapp libremente!Tambe tin TUR piesa, tur ora den stock! #OneStopShop.
AirTech, un compania dirigi pa hobennan Arubano cu ta brinda e mihor servicio, cordial, profesional y cu e atenshon na cada cliente di e momento cu bo yama nan of cu bo drenta e shop, na e momento di e compra di e airco y e specialmente e after care pa cu e airco!
Tambe a tuma tur precaucion necesario pa loke ta trata e medidanan pa combati e Covid-19 virus. E store showroom ta mas cu apto pa ricibi clientenan y nan por sinti sigur den e ambiente saludable cu tin eyden.
Sin mas si bo persona no ta sinti comfortabel pa sali for di cas, por uza nos sistema di ‘Yama Order e Airco’ y nos lo trese pabo sin cu bo mester sali for di cas. E oferta aki ta valido di 16 te cu 31 di Maart, 2020. Probecha di e Sale riba Sale aki!ArTech ta situa na Curiestraat 2 [ Patras di Arco Iris Kleuterschool ]Telefoon: 583-9944Whatsapp 592-2540 Link di AirTech: https://www.facebook.com/airtecharuba


text:
Wuill a mira accion den Salto Largo
Error a hasi cu Wuill no a jega na 2.10m
Weganan Centroamericano y del Caribe Barranquilla 2018 tabata tin un otro dia di atletismo diaranson. Riba e dia aki nos atleta Wuill Vrolijk a mira accion den Salto Halto.
E competencia a inicia, cual nos atleta a sa di hasi e prome salto nan. Pero na momento cu esaki a wordo hisa na 2.10m e hoben a encontra poco dificultad pa pasa esaki. Error chikito a causa den su ultimo oportunidad cu su batata di pia ta mishi cu e tubo y ta causa cu esaki ta cay.
Sigur Wuill ta contento y orguyoso di su participacion entre e paisnan grandi y lo traha duro pa sigui hasi su deporte.


text:
Kralendijk, The Bottom, Saba, Oranjestad, St. Eustatius – Autoriteit Consument & Markt (ACM) a stipulá e tarifanan máksimo pa distribushon di koriente na Hulanda Karibense. E tarifanan ta na vigor entrante 1 di yüli 2021.
ACM ta stipulá tarifanan máksimo pa produkshon i distribushon di koriente na Hulanda Karibense. E distribuidónan ta stipulá e tarifanan ku realmente nan lo kobra, a base di e tarifanan máksimo akí. Den esei e kompania di utilidat ta prosesá tambe eventual supsidio riba tarifa di koriente. Asina por ehèmpel, pa motibu di corona ta supsidiá e gastunan di e ret kompletamente i no ta kobra kliente tarifa di ret.
Pa uzo di koriente entrante 1 di yüli ACM ta ahustá e tarifanan máksimo pa por tene kuenta ku desaroyo di preisnan di kombustibel ku ta nesesario pa produsí koriente. Na 2020 e preisnan di kombustibel a baha drástikamente, den 2021 sinembargo preisnan di kombustibel ta subi atrobe. P’esei riba 1 di yüli 2021 e tarifanan máksimo di uzo variabel ta subi riba tur e islanan.
Boneiru
Pa Boneiru e tarifa máksimo di uzo variabel ta subi di 0,2554 USD/kWh pa 0,2948 USD/kWh. E tarifa máksimo di pagabon (prepago) ta subi di 0,4589 USD/kWh pa 0,4983 USD/kWh. Pa uzo di un kas di famia promedio na Boneiru esaki ta nifiká un subida di mas òf ménos USD 10 pa luna.
Sint Eustatius
Pa Sint Eustatius e tarifa máksimo di uzo variabel ta subi di 0,2736 USD/kWh pa 0,3224 USD/kWh. Pa uzo di un kas di famia promedio na Sint Eustatius esaki ta nifiká un subida di mas òf ménos USD 12 pa luna.
Saba
Pa Saba e tarifa máksimo di uzo variabel ta subi di 0,2851 USD/kWh pa 0,3692 USD/kWh. Pa uzo di un kas di famia promedio na Saba esaki ta nifiká un subida di alrededor di USD 21 USD pa luna. E subida akí, banda di subida di e preisnan di kombustibel, ta ser okashoná pa un parti tambe pa motibu ku mester a hasi un kalkulashon posterior pa motibu ku a tuma e parke solar den uzo. Despues a bin resultá ku Saba Electric Company (SEC) a logra muchu tiki entrada kompará ku e gastunan ku nan mester a hasi e tempu aya. E kalkulashon posterior un bia aki ta konserní mas òf ménos un terser parti di e oumentu di e tarifa máksimo di uzo i ya e ta kompletamente hasi kaba.
Lesa tambe:
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí


text:
29 di yüli
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
29 di yüli ta e di 210 dia di aña (211 den un schrikkeljaar) riba e kalènder gregoriano. Ta resta 155 dia pa e aña terminá.
A sosodé[editá | editá fuente]
- 1984: Na Aeropuerto Hato na Kòrsou dos homber ta sekuestrá un avion di e linea aerea venezolano Aeropostal ku 82 pasahero abordo, eksigiendo plaka, arma i un helikòpter. Komandonan di e servisio di inteligensia di Venezuela, DISIP, ta mata e dos sekuestradó i ta reskatá e rehennan.[1]
- 2001: Na Bogota e selekshon di futbòl di Colombia ta gana pa promé bes e Kopa Amerika, derotando Mexico 1-0.
A nase[editá | editá fuente]
- 1925 - Bèto Adriana (f.1997), deportista kurasoleño den atletismo, hisamentu di peso i deporte di tiru.


text:
Pasonan pa éksito
Nos servisionan
Atministrashon di empresa
Funshonamentu komo empresario ta bai samsam ku maneho finansiero efisiente. Esei ke men final di hopi papeleo i komienso di outomatisashon drástiko.
Rekurso Humano & Atministrashon di Salario
Ku personal leal i teniendo atministrashon di salario ordená na tempu i ku presishon por prevení situashonnan desagradabel.
Konseho di impuesto
Deklarashon di impuesto? Hasi uzo di servisio di nos propio spesialistanan ku ta duna konseho na midí
Maneho Stratégiko & Outomatisashon
Asuntunan manera mishon, vishon, prosesonan empresarial i outomatisashon sigur no por hasi falta den struktura i rumbo di bo organisashon.


text:
ORANJESTAD,Aruba
Diahuebs 13 februari 2020 pa 6:00 pm na Centro Deportivo Betico Croes (ASU) lo tuma lugar un anochi di informacion unda e studiante conhuntamente cu su mayor(nan) por haya mas informacion pa cu e estudio di CIOS.
Admision pa Estudio CIOS:
Hobennan cu ta interesa mester tin minimo un MAVO diploma of prueba di HAVO 3 pa HAVO 4. E aplicante mester haci diferente test pa mira si e ta cualifica pa drenta e Instituto CIOS na Hulanda. E prome test ta un test fisico cu si pasa esaki positivo por sigui pa e siguiente test cu ta esun di idioma Hulandes y di Matematica cu ta wordo haci online. Na final di e testnan online lo bai tin un evaluación verbal . Si e aplicante pasa tur e testnan positivo e por wordo admiti na e Instituto di CIOS. Ta conseha pa e hoben tin 18 aña di edad, pa asina e por aplica pa un fiansa di estudio via “Dienst Uitvoerend Onderwijs” DUO na Hulanda, mirando cu Aruba no ta duna un fiansa pa estudio riba e nivel di MBO. (E test aki ta solamente pa admision pa CIOS na Arnhem)
Esnan cu ta interesa y ta desea mas informacion por tuma contacto cu sra. Jacqueline van Putten via email: Jacqueline.vanputten@gobierno.aw


text:
Cuerpo Policial Aruba ta informa:
TdQ 15 april: Update 2#
Un biaha mas ta topa cu objectonan poni intencionalmente riba caminda!!!
Diaranson anochi durante TdQ, di patruya di San Nicolas a bin encontra objectonan riba caminda poni e biaha aki na altura di Flamboyanstraat. Tambe a ser haya klapchi cu tabata ser uza durante TdQ.
Ta trata di palonan cu clabo cu aden .
Ta di lamenta e situacion aki na unda un biaha mas anti-socialnan NO ta realisa e seriedad di TOQUE de QUEDA y e peliger cu e por occaciona poniendo objecto riba caminda.
Ban respeta leynan y corda riba loke ta e multanan en conexion cu e TOQUE DE CUEDA. Esaki por yega te na un multa maximo di afl 10.000,-


text:
Komo parti di e plan stratégiko di 2018 pa 2022 FFB ta bai kuminsá den 2020 ku e programa di desaroyo di futbòl den koperashon ku KNVB i un ofisina ku ta duna konseho tokante di deporte ku ta NMC Bright.
FFB su vishon ta pa invertí i desaroyá nos hubentut i ku esei lo hiba nos na mihó prestashon di e isla i e lo duna nos siudadanonan un pashon pa bida largu pa futbòl. Den esaki e programa aki lo bai duna un kontribushon.
E programa ta konsistí di mas aña kaminda FFB ta bai invertí den desaroyo di nos klupnan i tambe treinen pa trainer, koach, rèfri, dirigentenan di klupnan etc. E programa di desaroyo di futbòl aki lo mester kontribuí na un desaroyo duradero pa futbòl riba nos isla. FFB ta bai hasi un invershon den trein i guia boluntarionan di e klupnan, manera direktivanan i coachnan asina ku tin mas konosementu i eksperensia disponibel pa desaroyo di futbòl.
Dor di sostené e klupnan, asina ku nan por organisá nan mes, aún mas mihó, e programa aki lo kontribuí pa nos mantené un klima seif i sigur pa deporte. FFB ta sostené i apoyá e klupnan pa krea un kultura di deporte positivo i pa mehora nos estudionan pa hubentut, esaki lo hiba nos na mihó hungadónan hubenil. Pa desaroyo di e mucha ta esensial pa nan deskubrí nan talentonan i pa stimulá nan den esaki. futbòl ta duna e posibilidat pa duna hubentut perspektiva pa un mihó futuro. E ta duna un kontribushon na nan outo-estima i e ta desaroyá nan kompetensianan, manera traha huntu, i pa nan ta mas mihó prepará.
Pa por ehekutá e programa di desaroyo di futbòl Boneriano, FFB ta habri un vakatura pa un empleado pa e programa aki. Despues ku nombra e empleado aki lo bini sekshonnan di informashon pa tur stakeholder, i prinsipalmente e klupnan pa asina por duna mas informashon tokante di e programa aki.


text:
Diamars pasa di 12 or marduga gai cora a canta den bario di Madiki na Brikstraat unda habitantenan a constata tin un cas completamente na candela. Di biaha a despacha unidad di bomberonan y polis.
Madiki: Cas na candela diamars marduga.
Posted by MasNoticia.com on Monday, March 2, 2020
Na yegada di polis cu a yega di biaha a topa cu un cas estilo bieu full na candela, e prome truck di brandweer a yega basta lihe y aki e bomberonan a drenta accion di biaha. A cuminsa combati e candela rapidamente, e persona mes cu ta biba na e cas ya tabata for di su cas. Ta trata di un persona grandi. E di dos truck di brandweer a acudi na e sitio pa duna un man. Personal di elmar tambe a presenta pa cora coriente debi cu ainda tabata tin coriente na e waya y esaki tabata chispa. Ta desconoci e momento ey kico tabata causa di e candela.


text: KRALENDIJK – Kor Mensaheronan di Pas a selebrá 10 aña di eksistensia. E grupo a selebrá tokando djadumingu mainta den parokia La Bírgen di Coromoto. Santu Sakrifisio di misa tabata animá pa e kor ariba menshoná, e promé djadumingu di luna di òktober, luna di flor luna di Rosario. Luna di flor pasobra ta temporada ku awa seru ta kuminsá kai. Aparte di esaki Pader Alphonsus Baak a konta nifikashon di un rosario. “El a konta ku hende ta puntra kon por ta ku Mama Maria ta mama di Dios, i Dios semper tabat’ei? Dios a bisa, Hesus ta mi yu. Hesus a bisa, esun ku mira Ami, a mira mi Tata.” Promé ku kantika final, Pader Alponsus Baak a bendishoná Boeis i Mayra Thomas kendenan a kumpli 39 aña di bida matrimonial. Na mes momentu el a resa i bendishoná 2 persona ku a hasi aña di bida i esnan di Kor Mensaheronan di Pas. Un bunita selebrashon den e totalidat, i na final Pader a resa huntu ku tur mucha un orashon na Mama Maria, mama di Hesus.


text:
Venezolanonan no por buska kuminda na Colombia e wikènt akí.
Outoridatnan venezolano i colombiano a disidí ku lo no bolbe habri frontera e fin di siman akí, manera tabata e kaso den e wikèntnan tras di lomba. Venezolanonan por a krusa frontera i bai Colombia, durante vários fin di siman siguí pa buska kuminda i otro produktonan di nesesidat. Despues di un evaluashon outoridatnan di ámbos pais a opta pa wanta un ratu ku e proyekto piloto “corredor humano”. Djadumingu pasá mas ku 35 mil venezolano a bai frontera for di mainta tempran pa por a krusa drenta Colombia pa hasi kompra. Ta e intenshon pa na momentu ku habri frontera entre e paisnan bèk, esaki ta di manera permanente. [if !supportLineBreakNewLine] [endif]


text:
Inventario
Durante 2014 – 2018 a ehekutá e proyekto di fortifikashon di kapasidat: Implementashon di e Konvenshon di UNESCO di 2003 pa ‘Salbaguardiá Patrimonio Kultural Intanhibel’. Durante entrenamentu, inventarisashon di patrimonio kultural intanhibel di Boneiru salí for di komunidat a resultá útil. Miembronan di Grupo di Trabou Unesco Boneiru, komplementá ku boluntario, a guia e proseso.
E inventario, lista di elemento, kompilá na 2017-2018 pa Boneiru i ku ta riba e wèpsait akí, ta produkto di vários seshon i konsulta ku hendenan ku ta traha den fèlt i representante di komunidatnan na Boneiru. Intenshon ta pa laga Konseho Insular di Boneiru rekonosé e lista aki i aprobá tambe e elementonan ku mester protehá.


text:
Tékniko di nos selekshon nashonal di futbòl ‘Ziño’ Constansia.
WILLEMSTAD—“Ta un honor pa mi por dirigí selekshon senior, huntu ku Lennox Mauris, pa promé biaha. Mi a dirigí selekshonnan hubenil pero awor ta pará dilanti nos selekshon grandi.
Nos tabatin 2 siman pa prepará i a skohe prinsipalmente e hungadónan ku tabata mas aktivo últimamente i trainingnan ta bai bon. E kuerpo tékniko ta konta tambe ku Pablo ku ta train e kipernan i Dean Gorre, tekniko di nos federashon, ku ta kordiná, miéntras ku e kuerpo médiko tin Dr. Fillet huntu ku Robert Duncan i Clinton Leocadia”, ‘Ziño’ kende alabes ta asistente di tékniko Remko Bicentini den nos selekshon nashonal i tambe anteriormente futbolista, kende tabata parti di diferente selekshon di Kòrsou, a deklará. Esaki ayera tardi, na momentu ku el a introdusí su mes den e konferensha di prensa i mesora duna un splikashon kòrtiku pa ku nos selekshon preparando pa Kopa ABCS 2022.


text:
Info Proyekto
Ki e ta?
Nos ta Konektá ta un proyekto kaminda hóbennan di 12 pa 17 aña den un bario di ménos rekurso ta haña les di kòmpiuter i uso di Internet, ‘mediawijsheid’ i traha ku informashon.
Di kon e proyekto ta importante?
Awendia nos ta biba den un temporada digital, kaminda e ta bira mas i mas importante pa por manehá kòmpiuter. Den famianan di ménos rekurso hopi bia falta un kòmpiuter i tambe akseso na Internet. E buraku digital ku tin ta sòru ku e hóbennan aki no tin mesun chèns pa desaroyá nan mes pa futuro.
Mishon
E mishon di Nos ta Konektá ta pa mehorá e abilidatnan digital serka hóbennan den bario di ménos rekurso pa asina nan ta prepará mihó pa ku futuro estudio i trabou.


text:
Den ultimo tempo Departamento di Aduana a tuma nota di un producto cu ta ser bendi den varios tienda y supermercado local clasifica como sigaria pero sin cello conforme ley. Ta trata aki di e producto “Racer Cigars” di diferente sabor manera cherry, menthol, peach, strawberry, smooth y full flavor
Pa importa sigaria, Departamento di Aduana ta informa cu un persona mester tin un permiso di Aduana como importador di sigaria y mester paga accijns riba e producto aki. Ademas e producto mester tin su cello corespondiente riba e paki manera prescribi den ley como prueba di importacion legitimo di sigaria.
Departamento di Aduana ta pidi tur tienda y supermercado local cu tin e “Racer Cigars” actualmente na benta sin permiso legal di importacion pa porfabor entrega e productonan aki inmediatamente. Den e caso aki lo haci un excepcion y lo duna oportunidad pa trece e productonan voluntariamente na Aduana entrante e awe dia 27 di september te cu dia 30 di october 2021. Esaki ta pa haci coordinacionnan cu Aduana pa manda e productonan den exterior of pa nan wordo destrui.
Tuma bon nota cu despues di e fecha di entrega menciona, Aduana lo bay ehecuta su control. Si acaso encontra e producto en cuestion, e bendedor lo ricibi un multa.
Departamento di Aduana ta spera di por a informa tur cliente y pueblo di Aruba debidamente.


text:
Satisfecho despues di su bishita cortico pero sigur fructifero
Dr. Horacio E. Oduber Hospital tabatin e privilegio di ricibi bishita di e Secretario di Estado pa Asuntonan Interno y Relacionnan den Reino, esta sr. Raymond Knops. Un bishita unda sr. Knops sigur a demonstra hopi interes y alabes tabata impreshona den e cuido cu Hospital di Aruba tin pa ofrece. Sr. Knops tabata kier a enfoca durante e bishita aki na HOH riba e cuido pa cu Covid-19 y pues a hinca un recorido cortico compaña pa un presentacion di algun punto importante. Un bishita cortico pero sigur fructifero cu tabata bou di guia di Hunta di directiva conhuntamente cu team di specialista y maneho di Hospital.
E bishita a cuminsa cu un recorido cortico riba B3, esta e departamento cu actualmente ta brinda cuido na e pashentnan cu Covid-19 y alabes a sirbi como e localidad na momento cu mester a expande Cuido Intensivo. E expansion aki sigur no lo tabata posibel sin e ayudo cu Hospital y Aruba a ricibi di Hulanda pa loke ta material y personal. Riba B3 mr. Knops a papia cu hefe di departamento, specialista y tambe un nurse. Siguientemente a sigui pa LabHOH unda a duna informacion con a set up e departamento di Microbiologia cu awe por ta sumamente orguyoso di e rapides cu e pashent y turista ta haya resulltado dspues di a haci e PCR test. Ultimo luga cu a bishita tabata departamento di Cuido Intensivo na unda hefe di departamento a duna detayes di e cuido ofreci na pashentnan cu y tambe sin Covid-19.
Por ultimo a prepara un lunch cu su toke crioyo na unda di biaha a hiba presentacion diferente persona clave di Hospital. Nan a duna informacion tocante e cuido y calidad cu HOH ta ofrece. E diferente cambionan cu ya a tuma luga durante añanan pa por yega na un Hospital sostenibel. Sigur mester a toca e tema un rato tocante e consecuencianan cu lo por tin a largo plaso si sigui corta den cuido medico y por ultimo a papia tambe tocante e cooperacion den region. Hospital kier a gradici sr. Knops y e delegacion completo pa un tremendo bishita y aunke cortico sigur sumememente fructifero.


text:
Djamars lat, kasi mei anochi riba 8 desèmber 1971, sentro komersial Colon tabata na kandela. Un total di 29 tienda ta kima totalmente, pero Colon Supermarket ku tabata un poko mas leu, ta keda di spar. E daño kalkulá tabata Naf 6 mión debí na e echo ku e tiendanan tabata bon surtí den kuadro di benta di fin di aña. Kasi 100 hende ta keda sin trabou. E mesun anochi polis ta detené doño di Center Store, pasombra e a keda señalá den su negoshi te lat i aparentemente e kandela lo a kuminsá den su ‘hardware’. Su siguiente dia mester a lag’é liber pasombra no tabtin indikashon ku ta e a start e kandela. E doñonan di e sentro komersial, W. H. Jolley handelmaatschappij, ku tabata propiedat di religiosonan di e sekta kristian Moravische broeders, a primintí ku Colon lo lanta atrobe.
E sentro komersial tabata situá kaminda tabata e bario Colon. Colon tabata mas bien un refugio pa hendenan ku den siglo 19 tabata hasi e biahe largu di Banda Abou pa stat i vice versa. E hendenan tabata sosegá i pasa anochi bou di algun palu di indju. Despues a lanta algun lots di pieda sin fasilidat higiéniko kaminda un par di shen hende tabata biba, entre otro trahadónan di Klip i Shell ku tabata bin di kunuku. Colon tabata un di e barionan mas pober den nos pais. Pero, Colon tabata semper den moveshon i tabatin hopi bida. Esaki mes a pone ku na 1953 Credit Union Colon, e promé credit union di Kòrsou, a lanta. For di añanan 50, den boka di pueblo tabata bisa: “Colon ta kima” ku tabata nifiká ku kos ta kana i Colon tin bida. Kisas awe lo a bisa “Colon ta sendé”. Pues “Colon ta kima” no tin nada ke ber ku e kandela na 1971. E èkspreshon: “Colon a kima” ku figurativamente kier men ku un situashon a sali foi man, ta hopi usá.
Na aña 1964, 30 òktober,despues di a eliminá tur e lotsnan i ku a ubiká e hendenan den otro bario, sentrokomersial Colon ta habri. Algun di e tiendanan tabata: Colon Color (studio di foto), la Piñata (artíkulo pa fiesta), Colon Petshop, Edward Barbershop, Wayaca (restaurant), Claudia’s Flowershop, Schoenhandel Colon, Sharon (paña pa dama) i Herenmode Colon.
Nunka a kai detenshon pa e kandela aki. Loke si a kousa konsternashon serka nos tabata e hecho ku un dia despues di e kandela na Colon, e agensia di notisia di Hulanda, A.N.P., a pone banda di potrèt di e kandela na Colon, un potrèt di edifisionan na kandela durante di e disturbionan di 30 mei 1969.
Fin di aña 1974, Colon ta habri atrobe, mas grandi, ku mas tienda, mas kupo di trabou i tambe ku mas o ménos 35 bibienda.
Willemstad, Kòrsou
Fuentenan: Archivo Nashonal; Amigoe 9/12/1971


text:
KRALENDIJK – Djabièrnè último gezaghèber interino Curvin George a menshoná e medidanan aktual relashoná ku e pandemia di ‘corona virus’ ku ta bai suavisá entrante 6 di mei binidero.
“Apesar ku ta bai suavisá e medidanan di emergensia entrante 6 di mei, skolnan, akohida despues di skol i krèsh ta habri bèk for di 11 di mei. Skol básiko i sekundario e regla di distansia sosial no ta konta pa e muchanan, pa adulto si. Mester kumpli ku e regla di no por tin mas ku 50 mucha huntu i ta bin aserka reglanan estrikto di higiena. Ta bai duna hopi informashon na skolnan pa asina mucha maestro i dosentenan sa kon pa tene nan mes i otro seif. E ámtenar di enseñansa obligatorio ta duna e instansianan aki e espasio te ku 24 di mei pa nan hasi e preparashon i tuma e medidanan nesesario pa por kumpli ku e reglanan aki. E palabrashon ta pa skolnan di forma kreativo kumpli e reglanan stipulá.
Pa edukashon pa adulto si ta apliká e regla di distansia sosial. Ta apliká e regla di no mas ku 50 hende huntu i regla estrikto di higiena.
Aktividatnan di deporte kaminda ku mester mantené distansia sosial i no mas ku 50 hende huntu ta posibel atrobe entrante 6 di mei. Ehèmpel di esaki ta ‘fitness’ i ‘gym’ i entrenamentu di kualke deporte kaminda por mantené distansia sosial manera tènis i windsurf. Tin eksepshon pa muchanan di 0 pa 17 aña. Nan si por práktika deporte ku kontakto, sinembargo ku regla estrikto di higiena i ku presensia mínimo di adulto. Adultonan si mester tene distansia sosial. Aktividatnan di kompetensia di deporte kaminda tin hende ta bin wak e kompetensia si ta prohibí te próksimo aviso.
Tambe entrante 6 di mei, gruponan por bai laman i bai kamper na laman manteniendo distansia sosial i no mas ku 50 persona huntu.
Por tin servisio religioso entrante 6 di mei manteniendo distansia sosial i no mas ku 50 hende na un sitio.
Pisina pa duna lès di landamentu, por habri bou di reglanan estrikto di higiena, manteniendo distansia sosial i no mas ku 50 hende entrante 6 di mei.
Restorant i otro establesimentunan di hóreka por sigui ta habrí solamente si kuenta ku distansia sosial i máksimo 50 persona na e lokalidat.
Kasino por habri bou di reglanan estrikto di higiena, manteniendo distansia sosial i no mas ku 50 hende entrante 6 di mei.
Organisashon di evenemento di mas ku 50 hende ta prohibí te próksimo aviso.
Tene kuenta ku e reglanan vigente ta keda válido te ku djamars awor 5 di mei 11:59 di anochi i inkumplimentu di esaki por tin konsekuensia. Departamento di mantenshon i supervishon den koperashon ku KPCN i Kmar ta sigui kontrolá i kaminda ta nesesario tuma e medidanan nesesario.
Por suavisá e medidanan di emergensia entrante 6 di mei solamente si kada un di nos keda tene nos mes na e reglanan vigente.
Tur otro regla stipulá den e ordenansa di emergensia ta keda vigente te ku un próksimo aviso,”George a finalisá bisando.


text: KRALENDIJK – Debí na problema ku awa salu ta subi kaminda na altura di Jachthaven, ta bai konstruí un brùg pa eliminá e problema. Diputado James Kroon, enkargá ku direktorado di R&O, Espasio i Desaroyo, a menshoná ku ta bai atendé ku e problema na altura di Jachthaven. Konstantemente outomobilistanan ta reklamá tokante e situashon na Bulevar Gobernador (Colá) Debrot, debí ku awa salu ta subi riba kaminda, prosedente for di laman. E proseso ta kanando, e asina yamá ‘bestek’-nan, e pakete di kondishon tékniko, bou di kua mester bai ehekutá e proyekto. Debí ku e situashon a bira di tal forma ku e awa di laman ta subi kaminda ku mas regularidat, a opta pa traha un kaminda di tera temporal, ku ta pasa na banda di esun di asfalt. Esaki a solushoná e situashon kaminda outonan ta pasa den e awa salu, sinembargo ta kousa otro problema. Debí ku e outo nan ta pasa riba e kaminda temporal di tera, nan ta lanta hopi stof i esaki ta resultá riba e boto nan den Jachthaven, kousando otro molèster. Pues ta nesesario pa yega na un solushon permanente i rápido. Ta un kaminda hopi usa na e sitio menshoná. Diputado James Kroon a bisa ku ta bai konstruí un brùg na e sitio i e plan ta pa den futuro hasié posibel pa boto nan por pasa pa medio di Jachthaven i bai den e saliña parti pariba di kaminda, pa pone e boto nan aya, sin mester tin miedu ku laman por lanta anochi i hasi daño na nan propiedat. E direktorado di R&O ta guiando e prosedura.


text:
*Consultant mericano a bay Merca bek
ORANJESTAD (AAN): E update cu Gobierno di Aruba di diahuebs mainta relaciona cu e situacion di Coronavirus ta mustra cu te na e momentonan aki tin un persona mas cu a resulta di ta un caso positivo.
Jurette Croes di Departamento di Salubridad Publico (DVG) a duna di conoce cu actualmente na Aruba tin 5 caso registra, pero un di e casonan aki, cual ta e pashent number un, e consultant mericano di 65 aña, esaki a bay Merca diaranzon.
Den e caso aki, e famia a manda busk’e cu Air Ambulance mirando cu ningun aerolinea kier a transporte.
E mericano, segun protocol, no tabata presenta ningun sintoma mas, pesey e por a bay Merca be. E ta recuperando.
CIFRANAN
Kiermen cu actualmente na Aruba tin 4 persona cu Coronavirus. Banda di esaki Croes a laga sa cu tin 61 caso negativo, 70 persona cu a wordo gestest y 127 den cuarentena na cas.
MEDIDANAN
Jurette Croes a haci referencia na tur e medidanan cu Gobierno a tuma diaranzon y cual ta cu tur establecimento mester sera 8:00 PM entrante diahuebs 19 di Maart. Prome tabata tin orario di ciere di 10:00 PM y awor a cambia esaki pa 8:00 PM. Esaki ta conta pa Aruba completo, a remarca. Pa tur bar y tur restaurant.
Mester evita aglomeracion di hende. Tin excepcion pa: botica na warda, restaurant solamente via drive true y delivery, nan por sera 10:00 PM.
Pompnan di gasoline por keda habri te cu 10:00 PM sirbiendo via di bentana. Gobierno ta urgi tur ciudadano pa tene bon cuenta e cambio aki y pa cumpli cu e reglanan pa asina yuda contene e virus pa e no plama.
Gobierno di Aruba tambe a anuncia cu entrante 19 di Maart tur Casino, teatro di pelicula, gym tin cu sera. Actividadnan deportivo den grupo tin cu stop di tuma lugar. Tur e actividadnan ta causa aglomeracion di hende y contacto entre hende, cual ta e fuente cu ta plama e virus.
Tur e medidanan aki ta vigente te cu 31 di Maart, e representante di DVG a indica.


text:
Maharishi Mahesh Yogi
Kiko ta Meditashon Trasendental??
Meditashon Trasendental ta e forma di meditashon di mas puro, simpel, i efektivo ku mundu a konosé.
E ta e téknika puro di trasendé – trankilisá te e estado di konsiensia mas poderoso – liber di niun kontròl di mente òf proseso di pensamentu.
Meditashon Trasendental ta laga bo mente trankilisá paden mas ayá di pensamentu na e nivel di konsiensia ku tin mas silensio, pas – bo Ser di mas interior.
Téknikanan di Meditashon
Kon Meditashon Trasendental ta funkshoná?
Meditashon Trasendental ta laga e mente simplemente di un manera natural i sin esfuerso trasendé pensamentu i eksperensiá un estado di konsiensia alerto i sosegá. E eksperensia di trasendé aki profundamente sosegá, ta rehobenesé mente i kurpa, i e ta trese benefisionan amplio pa bida di tur día.
Kon e ta funshoná
Di ki manera Meditashon Trasendental ta diferente
Meditashon Trasendental ta úniko. E ta fundamentalmente diferente for di otro sistemanan di meditashon i relahashon. Un estudio resien di aktividat serebral durante meditashon, publiká den e revista Consciousness and Cognition ta identifiká tres kategoria fundamental di meditashon: atenshon enfoká ("focused attention"), monitoreo habrí ("open monitoring") o sea mente konsiente ("mindfullnes"), i outo-trasendé outomátiko ("automatic self-transcending") – un kategoria nobo ku e outornan a introdusí pa deskribí Meditashon Trasendental.


text:
Bon bini na e pagina di Area rekreativo di MariePampun.
Riba e pagina aki bo por hasi petishon pa e uso di e area rekreativo di MariePampun.
Ofisina di Turismo di Korsou ke sigi brinda nos komunidat uso di e area aki, na un forma responsabel i alabes kumpliendo ku regla nan di distansia sosial.
Porfabor tene kuenta ku area nan disponibel pa reservashon ta Area A, B, C, D i E.
Tur petishon lo keda kontesta denter di 2 dia di trabou.
Nos ke pidi tur persona ku hasi petishon, pa porfabor korda pasa door e kriteria nan ku mester kumpli kune pa ku e area aki.
Protokòl di Salud
- Kliente ta obligá pa hür 2 tualèt portátil pa e montante di persona permití na kada área, kual unu ta pa hende hòmber i e otro pa hende muhé so hasi uso di dje. Den kada un tualèt portátil mester disponé di ‘hand sanitizer’ pa e bishitante por hasi uso di dje. Mester presentá e faktura na momentu ku ta tuma e pèrmit. Mester laga pone e tualèt portátil riba tera i no riba santu.
- Pa aktividat nan ku ta konsistí di un grupo di 15 persona òf ménos, lo mester hür un tualèt portátil ku e mesun kondishon nan menshoná na punto #2.
- Mester pèrkurá pa durante e aktividat, e bishitantenan ta disponé di awa i habon pa laba man, papel pa seka man i tambe ‘hand sanitizer’ pa mantené e higiena personal.
- Na momentu di e aktividat mester keda mantené e regla di distansia sosial, manera esaki ta wòrdu indiká na e área rekreativo.
- Mester pèrkurá pa e área keda limpi durante i despues ku e aktividat kaba. Mester tin sufisiente saku pa tira sushi aden.
- Pa aktividatnan di anochi, mester pèrkurá pa e área tin sufisiente iluminashon.
- No ta permití pa toka muzik te lat anochi. Pa e motibu aki ta pidi pa stòp di toka 23:00or di anochi I e zonido no mag di surpasá 40 desibèl.
- Si bishitantenan tin síntoma nan manera ferkout òf tosamentu lo mester hasi uso di ‘mondkapje’ pa por partisipá na e evento.
- Huntu ku e Protokòl aki, e reglanan eksistente lo sigui konta meskos pa tur aktividatnan na e área di rekreo Marie Pampoen.


text:
Raibiently Mercalina
-
Buenos Aires 2018
Duo di Beach Volleyball Masculino no a logra victoria
E duo di Raibiently Mercalina y Brian Howell no a logra saca un victoria ayera den nan ultimo wega contra…Read More »
-
Buenos Aires 2018
Raibiently y Brian ta conta di nan presentacion
Atletanan di beach volleyball Raibiently Mercalina y Brian Howell ta conta di nan prestacion te cu awor aki den e…Read More »
-
Buenos Aires 2018
Aruba no ta logra vence Indonesia
Duo di beach volleyball masculino di Aruba, Brian Howell y Raibiently Mercalina no a logra vence Indonesia den un tremendo…Read More »
-
Buenos Aires 2018
YOG: Raibiently y Brian Beach Volleyball
Conoce e atletanan cu lo representa Aruba den Weganan Olimpico Hubenil Buenos Aires 2018 Na vispera di e Weganan Olimpico…Read More »


text:
Komunikado relashoná ku periodo di sr. H. Davelaar komo Presidente di Parlamento
Dia 2 di novèmber 2016, den e promé Reunion Públiko di Parlamento pa e periodo 2016-2020, Parlamento a skohe sr. Humphrey Davelaar komo Presidente di Parlamento. Sr. Davelaar a asumí e reto den un temporada den kua ainda e trayekto pa formashon di un Gobièrnu no a keda konkluí. Apesar di esei e promé periodo di e aña Parlamentario tras di lomba por keda kualifiká komo un periodo sumamente produktivo den kua Parlamento por wak bèk riba vários logronan.
Parlamento a bini huntu den vários reunion:
7 Reunion Públiko
5 reunion di Komishon Sentral
5 reunion di komishon fiho
1 senioren convent
4 reunion informal
Den e reunionnan aki Parlamento a tuma desishonnan importante pa e komunidat di Kòrsou. Den e kuadro aki por menshoná por ehèmpel un kantidat di 4 konsepto di Lei nobo ku a keda trata promé bes den Komishon Sentral di Parlamento, siguí pa un relato riba e konseptonan ei pa Gobièrnu. Mas aleu Parlamento a aprobá 9 Lei den Reunion Públiko. Hopi di e Leinan aki lo tin un impakto sosial-ekonómiko grandi riba nos komunidat. Ehèmpelnan di esaki ta e Lei pa revisá EOP den kuadro di Oostpunt i diferente Lei fiskal na fabor di desaroyo ekonómiko. Resientemente Parlamento a aprobá e Lei mayó di nos finansa públiko ku ta e Presupuesto pa aña 2017.
Tambe Parlamento a ekspresá su mes den vários moshon dirigí na Gobièrnu.
En bista di tur esakinan, ta na su lugá pa konkluí ku e último dos lunanan ta bai den historia komo ehèmpel di trabou duru i logronan konkreto di Parlamento bou di guia i direkshon di sr. Davelaar komo Presidente.
Sr. Davelaar ta gradesí personal di Grefi, Gobièrnu di Kòrsou, órganonan di konsulta, medionan di komunikashon i pueblo di Kòrsou en general pa e aporte i sosten duná na Parlamento di Kòrsou den e periodo ariba menshoná.
Sr. Davelaar ta deseá pueblo di Kòrsou en general felis dianan di fiesta i un aña nobo yená ku dicha i prosperidat.


text:
Entertainment
Home Entertainment
Fundacion CINEARUBA ta Presenta Playa Film Festival
Tur cos ta cla pa e fin di siman aki inicia e vacacion escolar cu un festival di cine educativo yena cu tayernan, masterclasses,...
Grupo Oruba, presentando concierto Totumba!
Diadomingo awor agrupacion ORUBA lo presenta dos concierto fenomenal pa 3pm y 7pm den sala grandi di Cas di Cultura. Oruba ta consisti di...
MISS UNIVERSE ARUBA cu proyecto di concientisacion di Salud Mental: Feria di Arte y...
Diabierna mainta nos Miss Universe Aruba, Thessaly Zimmerman, a tene un rueda di prensa pa splica mas tocante su campaña cu e ta hiba...
Mister Aruba Supranational 2021 Derrel Lampe ta sali otro siman pa representa Aruba na...
ORANJESTAD - Derrel Lampe, Mister Aruba Supranational 2021 desde Februari ta den preparacion extenso pa representa Aruba pa prome biaha na e certamen masculino...
Evento REEMERGENCE, 30 di juni Cas di Cultura
Fundacion Orguyo den colaboracion cu Cas di Cultura ta organisa un anochi di crea coneccion y topa otro, serando e luna di ‘Pride’ cual...
Fundacion movemento ta bida: entregamento di certificado Percusion 60+.
Diadomingo ultimo mei 23 Fundacion Movemento ta Bida a tene un anochi di entregamento di Certificado na tur esnan di edad 60 plus cu...
Jeon ta lansa Todo Pa’ti cu Joey Montana
Aruba su yui di tera JEON ta lansa un tremendo produccion conhuntamente cu Artista internacional Joey Montana. No ta desconoci den rednan social na unda...
Jam Jazz Appreciation Month & International Jazz Day 2021
This Friday 30 April 2021 is officially heralded as the International Jazz Day by the United Nations Educational, Scientific and Cultural Organization (UNESCO). Commemorated...
Hoben Arubiano ta lansa su promer cancion na Hulanda
SJ23 (Shawn-Joshua Todd) su soño ta pa saca un album cu musica Urban. E in 11 aña y awo a dal e prome stap pa realisa su...
E Arubiano Xander Bogaerts ta aparece den Family Guy
Oranjestad - Recientemente den e conocido Animated Sitcom Family Guy, nos por a mira un yiu di tera figura como un cartoon character den...


text:
Promé Minister Gilmar Pisas a reuní ku e sindikato di SGTK
Publiká riba 01 Novèmber 2021
Willemstad – Promé Minister Gilmar Pisas a reuní ku e Sindikato di SGTK dia 1 di novèmber 2021.
Esnan ku a representá e Sindikato tabata srs. Cova, Harms i Mardenborough.
Durante di e reunion e representantenan di e sindikato a kompartí diferente di nan preokupashon ku Promé Minister relashoná ku e situashon di trabou di e trahadonan di Kontratista.
Alabes nan tabatin diferente pregunta pa ku e proseso di Refineria, PMO i CORC.
Durante di e reunion e Sindikato a vosiverá nan deseo pa por sera konosí ku e direktor interino nobo na RdK (Refineria di Kòrsou), sr. Patrick Newton.
Promé Minister a yama e direktor interino durante di e reunion aki i a regla un reunion mesora entre e Sindikato i e direktor interino pa e mesun fecha, kual ta 1 di novèmber 2021.
Esnan ku a representá e Sindikato na RdK tabata srs. Cova, Harms, Snijders i Mardenborough.
E Sindikato a kompartí diferente sugerensia tambe ku Promé Minister i e direktor interino di RdK pa ku kon trata pa mantené algun di e trahadonan di kontratista na trabou, pendiente finalisashon di tur e desaroyonan ku ta andando.
E direktor interino di RdK a indiká ku ta importante pa krea kupo di trabou ku ta útil, pues lo tin di indiká spesífikamente ki tipo di trabou ta esensial na e momentunan aki.
Alabes e direktor interino a indiká ku mester kuminsá mesora ku algun proyekto pa asina evitá ku nos por perdè tur nos hendenan ku tin e eksperensianan nesesario pa aki ratu ora nos tin di bai operá e Refineria.
Ambos reunion a kana den un bon esfera kaminda e Sindikato por a risibi diferente informashon di parti e direktor interino di RdK i tambe Promé Minister.


text:
Den un reunion extra ordinario via Zoom, partido POR a bay den forma unanime di acuerdo cu traspaso di e liderasgo di POR pa Parlamentario y Vice-Presidente di Parlamento, sr. Alan Howell.
Andin Bikker, cu ja desde aña 1997 a cuminsa participa na eleccion y desde 2004 a bin ta haci esaki for di posicion di liderasgo, a dicidi cu despues di 5 eleccion, 8 aña como Parlamentario y entretanto un periodo como minister, a bira tempo pa traspasa liderasgo over pa un generacion mas hoben den politica.
Partido POR den e Gabinete Wever-Croes a duna un aporte solido den ministerraad y for di Parlamento pa yuda goberna y guia nos pais den temponan dificil y sin precedente, entre otro den atende cu y surpasa e retonan di pandemia COVID-19. Sr. Alan Howell sigur tin e cualidadnan y e experiencia pa bay sigui lidera e partido den e proximo eleccion y Andin ta desee hopi exito cu e reto nobo.
Tin hopi apelacion pa Andin sigui den politica y den e tempo nos dilanti, den consulta cu su famia y nucleo di campaña, lo tuma un desicion si e lo postula su mes como candidato pa eleccion 2021, of si e lo bay regresa sector priva y reanuda e profesion di abogado. Mientrastanto e lo sigui cu e trabow di Minister den e Gabinete Wever-Croes pa sigui yuda atende cu e retonan grandi cu nos pais ta enfrentando debi na e pandemia di Covid-19 y semper lo por haci un apelacion riba su experiencia como politico, ex-Parlamentario y mandatario.


text:
Informashon pa enkuestadó
Organisashon di senso 2023
- 75.000 kas di famia
- 600 entrevistadó (kada entrevistadó ta haña +/- 150 kas di famia pa entrevistá)
- 25 koordinadó (Tareanan: guia entrevistadonan, helpdesk, kontrolá datonan ku ta drenta)
- 10 sentro di konteo (reparti riba Kòrsou)
Orarionan di trabou
- Tur dia entre 10or di mainta te ku 9or di anochi
Periodo
- Promé periodo 9 di mart te ku 6 di aprel 2023
- Di dos periodo 22 di aprel te ku 6 di mei 2023
Kon Senso ta tuma lugá?
Entrevistanan na kas di famia ta ser tene usando un tèblet
Training
- entre 2 di mart pa 8 di mart 2023
- e-learning portal (dos siman promé ku training)
- fecha pa tuma tèblet 27 di febrüari te ku 1 di mart 2023
- training pa entrevistadonan ta 4 dia
- training pa koordinadonan ta 5 dia
Kon e training ta bai?
- digital (usando tèblet)
- praktika (fisikamente presente)
Pago pa entrevistadó i koordinadó
- pago pa entrevistadó senso 2023 =
entre NAf 2000,- pa 4000,- pa entrevisadó (mas o ménos 95 ora)
- Respons pa miembro di kas di famia
- pago pa koordinadonan senso 2023 =
entre NAf 3600,- pa NAf 4800,- pa un koordinadó (mas o ménos 180 ora)
Formulario di inskripshon pa enkuestadó i koordinadó
Pa mas informashon
Si bo mester mas informashon bo por tuma kontakto di e siguiente manera:
Email: senso@cbs.cw
WhatsApp: 520 2227 / 660 2227


text:
ORANJESTAD – Como ta conoci dialuna 28 di februari 2022 ta un dia liber oficial. Diamars dia 1 di maart lo reanuda tur servicio manera normal na e orario normal. Riba e fecha aki DRH lo tene un reunion general cu su personal. Pa e motivo ey DRH lo ta cera parti merdia di 12’or pm te cu 5’or pm pa publico. Gustosamente nos lo asisti Bo persona diamars mainta dia 1 di maart 2022 di 8’or am pa 12’or pm.
DRH lo ta habri bek pa publico diaranzon 2 di maart 2022 na su orario normal. DRH ta pidi desculpa pa cualkier inconveniencia y ta yama danki p’e comprencion.


text:
Un regalo pa Aruba den honor di Bucuti & Tara su aniversario di 35 aña
EAGLE BEACH, Aruba – Nov. 7, 2022 – Ta birando mas y mas dificil pa haya areanan no urbanisa na Noord, pero esey ta bai cambia pronto danki na Ewald Biemans, Grete Marie (Ree) Case, y Bucuti & Tara. Hunto nan a sponsor y doneer aproximadamente 12 hectar di tereno cu lo wordo protehi como un reserva natural pa publico y futuro generacion di Aruba por disfruta.
Preservando Aruba Pa Aruba
Como un di e ultimo propiedadnan priva den Noord cu no a wordo desaroya, e reserva natural/parke ta cuminsa dilanti di Imeldahof, ta pasa dilanti e Misa di Noord y ta extende ful te cu Scol Basico Washington. E terenonan tin enorme balor, y enbes di desaroya proyectonan di hotel, condos of restaurant, Biemans, Case y Bucuti & Tara a bini hunto pa sponsor y doneer nan propiedadnan pa nan por wordo protehi pa semper. Asina naturalesa no ta continua di wordo destrui y e comunidad di Aruba por disfruta di un parke yena di Aruba su flora y fauna nativo den e area di Noord.
The Bucuti & Tara Nature Preserve
The Bucuti & Tara Nature Preserve ta tereno protehi. Vehiculonan motorisa di cualkier tipo ta prohibi. E parke ta cas na un gran number di e 280 especie di paharito, cu ta inclui Wara Wara, Shoco, Prikichi, y otro animalnan nativo. Eventualmente, residente y turista lo por bishita e reserva cu lo tin areanan trankilo pa cana, core of sinta.
E parke su anuncio ta coincidi cu e aniversario di 35 aña di Biemans su Bucuti & Tara Beach Resort na Eagle Beach. Pa conmemora e aniversario, Bucuti & Tara ta reflexionando riba su historia. Biemans ta corda con hopi naturalesa tawata tin na Aruba ora e la muda 60 aña pasa. Cu e boom den turismo cu a resulta den su compromiso pa protehe Aruba su beyesa y naturalesa, e la converti Bucuti & Tara den un di e hotelnan di mas eco-certifica na mundo.
Un historia di conservacion y proteccion di nos medio ambiente
Biemans a establece e Comite di Medio Ambiente di AHATA (Aruba Hotel & Tourism Environmental Committee) y a cuminsa un programa yama Sponsor-Un-Miya (Sponsor-a-Mile) 30 aña pasa. E ta continua di introduci programanan di certificacion ecologico cu ta yuda otro hotelnan na Aruba cuminsa cu nan mes un procesonan di certificacion. Entre su iniciativanan mas aprecia ta su dedicacion na siña studiantenan jong con pa cuminsa cu nan mesun proyectonan empresarial y iniciativanan eco-friendly, dunando lecturanan na Universidad di Aruba, y invitando researchers, coleganan den sector turistico y studiantenan pa siña mas tocante e programa medio ambiental di e hotel. Ademas di esey, na Bucuti & Tara e ta fundamental pa solamente recomenda y incentiva huespednan pa conoce nos isla den un manera cu no ta destrui naturalesa, por ehempel door di haci excursionnan di naturalesa den Parke Arikok, enbes di haci tournan riba atvs of utvs.
E hotel ta bai continua cu su inciativanan ecologico door di yuda reforesta e parke cu nan a yuda funda. Un di e proyectonan plania ta pa planta 35 mata indigeno den honor di Bucuti su 35 aña di existencia. “Como e prome y unico hotel certifica Carbon Neutral den Caribe, awo nos trabou ta cuminsa pa cuminsa reforesta e terenonan cu matanan indigeno y traha camindanan natural y no invasivo pa hende por cana, core of sinta den parke. Den futuro, Aruba su poblacion lo por disfruta di The Bucuti & Tara Nature Preserve, cu lo wordo conoci como The Bucuti Tara – GMC Park,” Ewald Biemans, doño/CEO di Bucuti & Tara Beach Resort, ta conta. “Bucuti & Tara su aniversario ta duna nos un oportunidad pa reconoce 35 aña di impactonan positivo na Aruba su comunidad y economia. Nos ta desea di continua nos historia door di preserva Aruba su naturalesa precioso y delicado.”
Pa haya sa mas bishita www.bucuti.com.


text:
“Nos hòmbernan i muhénan di Kuerpo Polisial Kòrsou ta brinda un kontribushon efektivo i di kalidat haltu pa hasi e komunidat di Kòrsou habitabel i sigur, un komunidat den kua e poblashon por biba den harmonia ku otro.”
Polis ta logra su meta prinsipal a base di e siguiente kriterionan:
“Nos hòmbernan i muhénan di Kuerpo Polisial Kòrsou ta forma un organisashon polisial adekuá, konfiabel i embolbí.”
Kuerpo Polisial Kòrsou no ta e úniko responsabel pa seguridat. E ta kompartí e responsabilidat aki ku habitantenan, gobièrnu, hustisia, skolnan i vários otro partner (sosial).
E tareanan spesífiko den e kolaborashon aki entre polis, habitantenan i otro organisashonnan ta:
Pa mas informashon tokante Kuerpo Polisial Kòrsou bishita nos wèpsait.


text:
(infobae) – Tapaboca ta bira obligatorio un biaha mas den aeropuerto y vuelonan na Brazil for di proximo diabierna debi na un brote nobo di contagio di Covid-19, segun un orden nobo imponi pa autoridadnan sanitario.
Uso di tapaboca a stop di ta obligatorio augustus ultimo, pero a bolbe keda imponi debi na e “datonan epidemiologico actual, cu ta indica un aumento den cantidad di caso di Covid-19 den poblacion Brazileño” segun un comunicado di Agencia Nacional di Vigilancia Sanitario (Anvisa) publica den anochi di diamars.
Brazil ta un di e paisnan cu mas a sufri pa e pandemia na mundo, ta acumula awo casi 690mil morto y mas di 35 miyon di contagio, y den ultimo simannan a registra un fuerte aumento den infeccion.
Segun Conseho Nacional di Secretarionan di Salud (Conass), den prome binti dia di november e cantidad di contagio a supera 95mil, cu un aumento di 292 porciento den relacion cu e luna anterior.
Sinembargo e cantidad di fayecido no a aumenta den mesun proporcion sino cu a mantene den un promedio di 45 pa dia den ultimo dos siman.
Institucionnan cientifico ta atribui e aumento den cantidad di caso na un relahacion di vacunacion den ultimo lunanan.
Presidente Jair Bolsonaro, cu ta rechasa e gravedad di e pandemia, ta gaba di no a vacuna y tabata un di e voznan principal na Brazil den contra di inmunisacion.


text:
Cuba a aplaudi decision di Merca di elimina e politica migratorio cu tabata permiti, cu cualkier Cubano cu por yega na teritorio Mericano, por keda na e teritorio ey, y asina obtene su residencia legal. Cuba a califica e medida di Washington como decision inteligente pa tur dos nacion. E gobierno di ambos nacion a informa e fin di e politica conoci como “pies mojados, pies secos” (wet foot, dry foot) cu tabata permiti cualkier ciudadano Cubano cu por yega na teritorio Mericano keda na Merca, pero solamente si e no ser descubri pa autoridadnan di wardacosta riba lama. Tur ciudadano Cubano cu a ser gara of intercepta riba lama halto no tabatin acceso na e beneficio aki. “E politica migratorio aki tabata duna hopi problema pa seguridad di Cuba y Merca, pa seguridad di nos ciudadano cu tabata envolvi den trafico di persona, fraude migratorio, violencia, pasobra e politica aki, tabata duna aliento na pone nan bida na riesgo”, Directora General pa Merca di Ministerio di Relacion Exterior di Cuba, Josefina Vidal a bisa. “Cu e medida aki nos lo bay duna mesun trato cu nos ta duna na tur migrante cu a bin for di otro pais. E gobierno di Cuba a acepta ricibi ciudadano Cubano cu mester bolbe pa Cuba, como tambe acepta e regreso di migrante cu a ser intercepta riba lama”, el a bisa.
Vidal a resalta cu den e decision aki, Merca a elimina nan programa di “parole” tambe, cu tabata admiti profesional Cubano specialisa den area di salud cu por ta na un di tres pais, locual ta stimula emigracion di hopi ciudadano Cubano. Habana a resalta cu e proximo paso ta elimina e “Ley di Ahuste Cubano”, cu a ser aproba na Congreso di Merca den decada di aña 60, y cual ta otorga un trato special di refugiado na tur Cubano, bao di cual ta otorga residencia ora cumpli un aña na Merca. Donald Trump, proximo presidente di Merca por cambia e decision aki, ora cu e ta den e puesto di presidente otro siman. Trump a critica e medidanan di Obama cu e obheto di duna miho tratamento na relacion di Merca cu Cuba. Sin embargo e medida aki cu ta elimina e posibilidad pa hopi Cubano por yega na Merca sin un visa ta mesun linea cu e compromiso di Trump di impone medida migratorio mas estricto.
“Pies mojados, pies secos”, a ser aproba na 1995 pa presidente Bill Clinton, cu intencion di crea un politica migratorio mas liberal. Te na e momento ey tur Cubano cu tabata captura riba lama, cu tabata purba yega Merca, por a keda den e pais y despues di un aña obtene su residencia legal.
Kico ta nifica cu Obama a caba cu politica di “pies secos, pies mojados” y kico ta bay cambia cu e anuncio ey?
- Termina e privilegio migratorio pa Cubano cu ta drenta di manera ilegal na Merca.
- Cubano por drenta na Merca cu un visa valido so, ta aplica pa drenta via tera, lama o aire. Si no tin visa valido ta deporta nan.
- Gobierno Cubano a acepta cu ciudadano Cubano cu orden di deportacion por bolbe Cuba. Mesun situacion pa tur Cubano cu por ser intercepta riba lama.
- Ta elimina “programa di Admision Condicional pa profesional medico Cubano”.
- Cubano cu ta na Merca caba no ta afecta pa e medida aki.
- Ta continua vigente “Programa di Admision Condicional pa Reunificacion di Famia Cubano”
- Merca ta continua cu programa “Loteria di visa”, den cual mas di 20.000 persona ta haya residencia legal.


text:
E siman aki partido MEP a keda completamente babuca ora di lesa un comunicado di prensa di e lider di POR, esta Otmar Oduber kende a declara lo siguiente: “Shift di impuesto directo pa indirecto ta un ‘must’ si Aruba kier prospera economicamente”. Ta increibel e declaracion sorpresivo aki mirando e hecho cu tabata hustamente e lider di POR aki mes durante 7 aña a fungi como minister pa e partido berde y prome cu esey tabata varios aña parlamentario pa AVP y cu durante 2006 pa 2009 a fulmina hunto cu su lider Mike Eman agresivamente contra e impuesto di BBO tempo cu esaki a ser introduci pa e gobierno di MEP na 2007.
Reforma fiscal
Sin duda cu e tipo di impuesto indirecto aki (BBO) ta forma parti di e reforma fiscal cu desde cuminsamento di añanan 90 a ser conseha pa IMF y otro instancianan internacional pa cu su introduccion. Y tabata hustamente e gobierno di MEP, esta Gabinete Oduber cu tabata tin e curashi pa introduci e BBO entrante 1 di januari 2007, pero acopla na esaki a percura tambe pa reduci e tarifanan di impuestonan directo, esta e inkomstenbelasting y winstbelasting. Pues e famoso shift di directo pa indirecto cu awe – despues di 10 aña! – e tal Otmar ta papia di dje!
Elimina BBO
Echo ta cu e introduccion di BBO di 3% no a bay asina facil ya cu nos tur por corda ainda con e politiconan di AVP, incluyendo Otmar Oduber a demonisa e BBO aki severamente, a subi caya, haci bochincha, basha baricada abao y despues durante campaña pa eleccion 2009 a agita pueblo contra MEP demonisando e BBO completamente. E slogan “Elimina BBO, Elimina BBO” a pone cu AVP a gana e eleccion 2009 den forma absoluto. Sinembargo e supuesto eliminacion di BBO a resulta den un mentira flagrante ya cu despues di 8 aña ainda e pueblo ta pagando un BBO/BAZV di 3.5%. Ainda pueblo por corda tambe con Otmar Oduber den un entrevista cu Poentje Castro (dfm) a declara cu e BBO ta un impuesto cu a horca nos pueblo y cu su gobierno di AVP lo bay elimina esaki asina cu nan drenta gobierno.
916 miyon florin na BBO
Sinembargo durante henter e periodo cu Otmar tabata minister, esta for di 2009 te cu 2016, su persona tambe a probecha di tur e sumanan cu BBO a genera como entrada pa gobierno. Y riba dje ningun momento por a scucha durante su 7 aña como minister cu el a para pa principio y sikiera haci e minimo intento pa elimina e BBO aki. Riba e tabel adhunto por mira cu den total e gobierno cu Otmar Oduber a sostene a ricibi un suma di 916 miyon florin den 7 aña y di cual te ainda e pueblo no sa na unda tur e suma aki a bay.
Aunke cu mas di 10 aña mester a transcuri pa por a mira un cambio drastico den e pensamento di e lider di POR y tambe hunto cu ne dos otro candidato cu tambe a sali for di AVP, lo ta na su lugar pa prome cu 22 di September 2017 e pueblo votador haya un splicacion detaya di e motibo cu awe si e reforma fiscal y e shift di impuesto directo pa impuesto indirecto ta gosa e apoyo y sosten di partido POR. Finalmente ta MEP mes tabata e catalisador cu a cuminsa cu e shift aki for di 10 aña pasa y awe tur otro partido tambe ta mira necesidad di e reforma fiscal aki.


text:
ISBN: 978-99904-2-042-5
Shon Morkoi
$ 14,56 $ 0,55 O.B Excl.
Fls 1.00
Shon Morkoi ta un fábula enkantador pa mucha, hóben i hende grandi. E ta promové un komprenshon mas profundo di tera i nos relashon ku tur ser ku ta biba riba dje. E buki ta kombiná e mensahe konmovedor di Douglas Wood ku e arte elegante di Cheng-Khee Chee. Outor, artista i editor a keda konmové pa su espíritu spesial i nos ta spera ku nos lektornan tambe lo keda emoshoná pa Shon Morkoi su mensahe di pas.
P’esei Fundashon pa Planifikashon di Idioma no a duda ningun momentu ora el a skohe e obra akí pa tradusí na papiamentu den kuadro di su Proyekto di Tradukshon Literario, spesialmente pasobra ta trata di un obra ku a risibí asina tantu premio i ku a keda tradusí na diferente otro idioma tambe.
1993 Buki di Aña American Booksellers Association i 1993 Premio pa Buki di Mucha International Reading Association
Parti di e benefisio nan di Shon Morkoi ta bai pa proyekto ku ta promové sanashon ambiental i komprenshon internashonal.
In stock
Compare


text:
Den un conferencia di prensa extraordinario di Gabinete Wever Croes, den presencia di representante di tur instancianan concerni, a haci un anuncio importante.
“Lamentablemente nos a haya e confirmacion di dos caso di coronavirus na Aruba. Nos a haci tur na nos alcance pa evita esaki, pero el a yega.” Un di e casonan cu a test positivo ta un persona cu ta haci trabou di consultancy na un empresa estatal. E tabata di vacacion na Egipto y New York y a yega Aruba cune. E di dos persona ta un Arubiano cu a bay New York y a bolbe cune.
Tur dos ta den bon estado y no tin mucho sintoma. Un tin un tiki tos. Nan ta den isolacion. E resultado aki nos a caba di haya.
Cu esaki Aruba ta bay escala su medidanan. Asina a tuma e decision cu ta bay restringi pasaheronan cu ta bini di Europa y esnan cu ta riba lista di WHO, cu excepcion di Arubianonan cu ta den exterior. Esaki ta cuminsa entrante 15 di maart y ta valido te dia 31 di maart. Entrante mayan tin 100% di control riba tur pasahero cu drenta. E di dos medida ta cancela tur actividad publico na Aruba inmediatamente. Tur actividad di Gobierno y priva ta keda cancela te cu dia 31 di maart. A dicidi como medida di precaucion cera scolnan otro siman, cuminsando for di dialuna. Muchanan por transmiti esaki facilmente pa otronan y kier frena e plamamento. E Protocol ta sigui wordo adapta diariamente.


text:
(AP) — Presidente-electo, Gustavo Petro, kende a priminti di eleva e hendenan di menos recurso y marginalisa di Colombia, a gana sosten di un partido influyente di e establecimento mientras e ta purba di forma un coalicion di mayoria den Congreso.
Petro, un ex-alcalde di Bogota y miembro di e grupo rebelde M-19 cu a desarma decadanan atras, a gana sosten di Partido Liberal, cu a sostene otro candidato den e prome ronda di eleccion presidencial. Petro a gana e segundo ronda diadomingo ultimo den un golpi na e tradicionalistanan politico kende a presidi pa generacionnan riba Colombia, mediante violencia y corupcion, como tambe crecemento economico y stabilidad institucional.
E decision di Partido Liberal, lidera pa ex-presidente Cesar Gaviria, pa uni na e grupo Pacto Historico di Petro, ta mustra e banda pragmatico di e presidente-electo mientras e ta haci acuerdonan politico cu meta pa ehecuta un agenda legislativo ambicioso, cu ta inclui cambionan fiscal, agrario, pension y otronan.
Partido Liberal ta un di e gruponan mas grandi den Congreso bicameral, cu 14 senador den e Senado di 108 asiento, y 32 representante den e Congreso di 187 asiento. Pacto Historico di Petro tin 20 asiento den Senado y 27 den Congreso. Un coalicion incluyendo e Liberalnan y otro aliadonan lo trece mas cerca di mayoria parlamentario.
Petro ta virtualmente sigur di enfrenta oposicion robusto for di Centro Democratico, e partido funda pa ex-presidente Alvaro Uribe. Presidente actual, Ivan Duque, kende pa ley no tabata permiti pa postula pa un segundo termino, ta miembro di Centro Democratico. E ta bay haci e transferencia di poder na Petro dia 7 di augustus.


text:
E programa di Formacion Social (SVT) a cuminsa dialuna 8 maart 2021 pa di 14 biaha na Mariniers Kazerne Savaneta. Un total di 24 hoben a presenta na porta di kazerne, na unda cu nan lo sigi e prome parti di trajecto di Formacion Social durante e proximo 4 lunanan.
Despues di e periodo aki, nan lo mester core stage na un periodo di 8 luna na diferente compania particular of di Gobierno. Den e trajecto di Formacion Social e cursista nan lo haña diferente les cu lo siña nan con pa traha den grupo y demostra nan habilidad cu ta inclui cooperacion, disciplina, structura y responsabilidad.
E proposito di SVT ta pa prepara nos hobennan cu no a logra termina nan estudio y pa un motibo of otro a haña nan mes den dificultad pa asina nan por haña un trabao y un futuro den sociedad.
Defensa lo percura pa juda y stimula e hobennan aki pa un personalidad proactivo, responsabel y independiente.Defensa ta encarga di e trajecto Formacion Social ariba petition di Ministerio di Asuntonan Social y Labor.
SVT ta un resultado di un acuerdo hasi entre Gobierno di Aruba cu Defensa di region Caribe.Mas o menos un luna pasa Gobierno di Aruba y Defensa Hulandes a firma un convenant nobo. Den augustus di e aña aki lo inicia pa prome biaha un SVT pa hobennan femenino.Marinierskazerne Savaneta
Variante di coronavirus di Inglatera ta parce esun mas mortal
Segun un investigacion nobo publica pa revista medico BMJ ta sugeri cu e variante di coronavirus B.1.1.7, di Inglatera ta asocia cu un riesgo di 64% cu un probabilidad mas halto di muri pa covid-19
Un test a mustra cu persona di Inglatera infecta cu e variante ta parce tin un 32% y 104% mas probabilidad di muri cu esnan cu infecta cu variante cu tabata circula anteriormente (un 64% tin mas probabilidad di fayece).
Originalmente a descubri cu e variante ta mas facil di transmiti y e datonan nobo ta respalda e afirmacion cu e funcionarionan di Inglatera, basa na dato preliminar cu e variante tambe por ta mas mortal.
E investigadornan di varios institucion na Inglatera ta analisa dato di mas di 100.000 pashent cu a duna positibo pa covid-19 na october y january, y cu nan a keda monitorea te cu february.
Investigadornan a observa di cerca e test cu a detecta e variante di Inglatera y a compara esaki cu variante cu tabata circula anteriormente. E estudio a mustra cu e variante a asocia cu 227 morto di test di 54.906 pashent, den comparacion cu 141 morto cu e mesun number di pashent infecta cu otro variante.
“Den comunidad, e morto pa covid-19 ta un evento poco comun, pero variante B.1.1.7 ta aumente e riesgo. E capacidad di propaga lihe, ta haci cu e variante ta un menasa cu mester tuma na serio”, Robert Challen a bisa autor di estudio principal di Universidad di Inglatera.
Mester di mas investigacion pa determina si sugeri informacion similar entre mas pashent na otro parti di mundo. Den e estudio ta bisa cu e variante mas lihe transmiti ta parce mas letal. “Nos ta spera cu asocia cu cambio den nan propiedad fenotipico debi na mutacion multiple genetico y no ta wak rason pa e informacion ta specifico den Inglatera.


text:
ORANJESTAD –E blackout di diasabra 5 di november ultimo ta ocasiona pa un fayo den e sistema di control di motornan RECIP. Por categorisa e sistema di control como un sistema automatisa cu ta dirigi funcionamento di e planta nobo, RECIP Fase IV. E planta nobo ta integra cu plantanan existente di RECIP Fasenan I, II y III. Pa e motibo aki e fayo tawatin su efecto riba control di e produccion di energia completo, cual a conduci na un blackout cu duracion di ±3 ora. WEB ta den contacto estrecho cu fabricante Wärtsilä pa haya asistencia. WEB Aruba ta pasando den un proceso di transicion di produccion cu generadornan di turbina di vapor, pa un produccion cu motornan RECIP. Motibo di esaki ta cu plantanan di motornan RECIP ta mucho mas eficiente. Ta premira cu por keda surgi interupcionnan durante e proceso di transicion aki.
Nos isla e aña aki a conoce un serie di blackout a consecuencia di integracion di e planta nobo den e plantanan existente. E blackoutnan ta ocasiona pa fayonan cu ta ocuri durante e proceso di integracion. E integracion ta encera sincronisacion di diferente sistema automatisa pa yega na un bon operacion di tur e unidadnan di produccion. Ta trata di diferente aplicacion cu mester coordina e funcionamento di plantanan nobo y existente debidamente.
Durante implementacion di e planta RECIP fase IV, hunto cu fabricante Wärtsilä a haci e debido testnan den cada fase di ehecucion. Comunidad por tawata testigo di esaki via informacion cu WEB tawata duna via su medionan social. Sinembargo, awor cu e planta nobo ta den operacion ta surgi fayonan cu no por a premira durante e fase di implementacion of cu por a surgi durante e integracion di e automatisacion di e sistemanan.
Ta trata aki di aspectonan di automatisacion hopi complica y hopi biaha scondi, cu ta bini dilanti awor cu e planta nobo ta opera via e mesun sistema di control cu e plantanan existente. Ta integrando sistemanan di automatisacion nobo provee door di Wärtsilä y alabes ta upgrade e sistemanan mas bieu pa por traha y comunica cu e sistema nobo di Wärtsilä. E trabou aki ta rekiri cu e sistema ta ‘live’ ora di haci e integracionnan. E trabounan compleho aki ta bini cu nan riesgonan operacional. E hecho cu Aruba ta un isla y cu no por haya backup di otro paisnan, manera ta e caso na otro continentenan ta haci e situacion mas dificil.
WEB ta hopi consciente di e impacto cu interupcion di coriente tin riba bienestar di comunidad y economia di Aruba. P’esey ta sigura cu ta duna prioridad mas halto pa revisa sincronisacion di e sistemanan di control di su plantanan mihor y mas liher posibel.


text:
Pa Roderich Lopez, kende ta doño di 297 Studio y Massive Brassband International, ta un honor di anuncia cu Massive Brassband ta na caminda pa Orlando. Ta un trabao di 3 aña p’asina logra algo asina importante.
Nan ta biahando dia 16 di maart y dia 18 di maart lo ta tocando den Magic Kingdom, cual ta algo hopi grandi pa nan, esta pa toca den un atraccion turistico asina grandi y famoso. Tabata tin hopi conexion su tras y hopi logistica. “Ta un honor masha grandi mes pa por ta na e luga magico aki.”
Biahando cu nan propio ekiponan
A delibera hopi pa loke ta e ekiponan. Sinembargo Lopez a splica cu nan ta biahando cu tur ekipo. Nan a adapta tur cos pa e dia aki. Esey ta haci cu automaticamente nan ta biahando cu tur nan cosnan.
Cuanto dia
Den Magic Kingdom nan lo ta tocando riba 18 di maart, pa 2’or y mey di merdia. Ta e Prefantasy Parade di Magic Kingdom. Nan lo ta kedando pa 1 siman na Orlando y den e 1 siman ey ta haci’e un vakantie di biaha.
Acercamento
Lopez tin 36 aña tocando den brassband, semper na Aruba y Hulanda y aki el a mira hopi hende cu ta role model. Ta personanan special cu el a acerca pa nan bin aden, entre nan Richard Dirksz, John Hessen y D. Busbey. E fantasia completo pa bay toca den Magic Kingdom, sin nan esey no lo por ta posibel.
Richard Dirksz ta tocando, y tambe ta director musical di e brassband. Lopez no ta kere den un solo persona pa maneha e band. El a haci un proyecto cu esnan antes cu tabata toca y cu tabata significante tambe pa e mundo di brassband.
Richard Dirksz, no ta un persona desconoci pa e mundo di brassband y e ta un di e personanan cu lo ta tocando na Magic Kingdom. E mes a yega di hiba varios brassband den exterior.
Tempo e tabata biba na Hulanda e tabata tin su mesun brassband y a haci hopi tour. A base di esey, Roderich Lopez a acerk’e, mirando cu e sa con e sistema ta bay. Merca lo ta su prome experiencia.
Dirksz tin basta aña di experiencia den diferente brassband. Na Hulanda el a yega di topa Caribbean Brassband, den decada di 80. Despues di esey el a lanta su mesun brassband cu yama Arubian Brassband. Despues cu el a caba di studia, el a laga brassband over pa un amigo di dje y te ainda e brassband ta existi.
Magic Kingdom
Magic Kingdom sigur ta un logro hopi grandi. Tempo cu e mes tabata mucha, el a bishita Magic Kingdom basta biaha. Semper el a sinta wak e marching bandnan y a pensa cu Aruba mester haya e chens pa logra drenta eyden sin pensa cu algun dia e lo a bira un realidad.
Dios ta grandi, el a splica. Y awo ta bayendo den e direccion ey pa otro siman. Esey sigur ta un soño cu Dirksz lo cumpli. Ta algo hopi grandi cu casi 300 scol pa luna ta busca manera pa aplica pa drenta Magic Kingdom y pa drenta no ta facil. Y pio pa nos cu ta un isla asina chikito, ta un logro hopi grandi pa Massive Brassband.


text:
E organisacion a lanza na maart 2022 cu e meta di crea conocimento y stimula e prevencion di cancer di tripa riba nos isla.
Cancer di tripa ta den e top 3 tiponan di cancer mas comun na mundo. Ta p’e motibo aki, mester bin mas esfuerso den nos comunidad pa educa nos populacion tocante e risico-, sintoma- y tratamientonan.
CORESA ta representa e palabranan COloREctal Screening Aruba, un fundacion nobo cu a nace for di e necesidad riba nos isla pa crea conocemento y stimula e prevencion di cancer di tripa.
E colon y rectum ta forma parti di bo dikke darm (tripa diki), cual ta parti di bo sistema digestivo. Cancer di tripa, tambe conoci como cancer di colon, cancer colorectal of cancer di rectum, ta un enfermedad cu ta causa e celnan den bo colon of rectum pa crece na un manera incontrolabel.
E ta importante pa nos comunidad ta na altura cu solamente un screening por salba bo bida, pa motibo cu e screening lo por detecta algo cu tin e potencial di bira cancer den futuro y esaki por ta elimina na tempo. E screening ta crucial pa cualkier persona desde cu nan haci 45 aña, hasta si nan no ta experienciando ningun sintoma di cancer di tripa. Si bo tin menos cu 45 aña di edad pero bo ta experienciando algun sintomanan, bishita bo dokter di cas pa e por evalua si bo mester haci un screening of si bo sintomanan por tin un otro motibo.
Fundacion CORESA a wordo lanta pa su directiva actual, cu ta consisti di su presidente, Gastroenterologo Dr. Francis Christopher Franca; su Secretario, Ciruhano Dr. Justin Smit y su Tesorero, Dokter di Cas Dr. Marcel Etienne Ho-Kang-You. E grupo aki di dokter a uni hunto pa crea Fundacion CORESA despues di un estudio amplio cu a haci riba nos isla tocante cancer di tripa, unda cu a bin na cla cu tin un necesidad riba nos isla pa un fundacion cu ta enfoca ariba e educacion y prevencion di cancer di tripa.
Dia 19 di november proximo, Deaxo Croes ta bay p’e hazaña di t’e prome persona pa landa e trayecto di 53 kilometer entre e punto conoci como Red Slave na Boneiro te na Oost Punt na Corsou. E ocasion aki, cual ta Crossing for Prevention, lo tin e meta di conscientisa nos islanan tocante e prevencion di cancer y beneficia tres fundacion; un riba cada isla ruman di e constelacion ABC. Di e manera aki, e fondonan recauda durante Crossing for Prevention lo wordo reparti entre Kankerfonds Bonaire, Caribbean Prevention Center na Corsou y Fundacion CORESA di Aruba. Tur donacion ricibi ta bay directamente na e cuenta bancario di cada fundacion.
Pa descubri mas tocante Fundacion CORESA, of si ta desea di haci un donacion, por bishita e website na www.fundacioncoresa.com. Keda na altura di cualkier desaroyo via Facebook of Instagram.


text:
Ekonomia di Trinidad & Tobago ta den zona di peliger.
Segun Promé Minister di T&T ekonomia di e islanan ta den zona di peliger. Dr Keith Rowley a menshoná un seri di proyekto di konstrukshon ku ta na kaminda i ku tin komo meta, pa den tempu kòrtiku, start e ekonomia. Rowley a bisa ku e inisiativanan proponé lo por yuda saka Trinidat & Tobago for di e estado negativo ku nan ta aden ekonómikamente. Ademas e inisiativanan mester resultá den hopi oportunidat pa empleo. E Promé Minister a bisa ku ta e industria di konstrukshon a proba mundialmente di ta stimulá kresementu di ekonómiko, asina e korant Trinidad Guardian a raportá. Rowley a bisa ku T&T su debe a oumentá na 40 bion T&T dòler ku ta ekivalente na 5.97 bion dòler merikano. Esaki a sosodé den e último seis añanan aki, miéntras entradanan ta sigui baha. E debe públiko eksterno ta awor na 23 bion dòler merikano. I e suma aki lo mester paga den kambio merikano, el a añadí. Komentando riba e desaster ku Haiti a sufri debí na orkan Matthew, Rowley a urgi siudadanonan pa bai banko i hasi un donashon. "No ta importá kon malu bo sirkunstansia ta, tin un hende ku tine pió ku bo,” asina e Prome Minister di T&T a deklará.


text:
Kralendijk, The Bottom, Saba, Oranjestad, St. Eustatius – Un estudio den kolaborashon nobo ta duna komprendementu nobo di kon dos espesie di bayena “minke” ta hasi uso di e awanan di laman Karibe i su bisiña osean Atlántiko durante nan siklo di bida. E resultadonan ta duna kontribushon mas profundisá na e balor di konservashon i e importansia di e santuario marino Yarari relativamente nobo, di Hulanda. Dor di kombiná informashon sientífiko, siensia di siudadano i informashon públiko, e estudio akí ta duna informashon klave ku lo yuda e esfuersonan riba tereno di konservashon sigui pa dilanti.
Bayena “Minke” ta e tipo di mas chikitu di e grupo di “bayena grandi” i nan ta aparesé den tur e awanan rònt mundu. Tin dos diferente espesie di bayena “minke”, e bayena “minke” komun, òf bayena “minke” di nort (“Balaenoptera acutorostrata”) i e bayena “minke” Antartiko, òf bayena ‘minke” di sùit (Balaenoptera bonaerensis).
Santuario Yarari
Ta konosí ku bayena “minke” ta biaha pa distansianan largu, pa asina tur dos espesie bin hasi uso di e awanan kayente di laman Karibe pa duna lus i kuida yu durante e lunanan di wenter. Denter di e region di Karibe, tin algun área marino protehá, manera e Santuario Yarari pa Mamífero Marino i Tribon, ku ta inkluí e awanan teritorial rònt di Boneiru, Saba, ku Statia. Banda di duna protekshon vital na e ekosistema marino, a establesé Santuario Yarari pa yuda enfoká riba investigashon pa yega na komprendementu mas amplio di e siklo di bida i di e patronchi di migrashon di tantu e espesienan residente komo e espesienan migrante. Komprendiendo kon e espesienan akí ta biaha durante un aña i ta usa awanan di laman Karibe ta esensial pa bai diseñá plannan di konservashon efektivo pa den futuro.
Estudio nobo
Un estudio resien a trese un kantidat grandi di investigadó i grupo di konservashon huntu inkluso e Instituto di Siensia di Medio Ambiente di Universidat di Leiden i e fundashon Aruba Marine Mammal Foundation. E estudio akí a hasi revishon di literatura, siensia di siudadano i datonan sientífiko pa kompilá dato tokante sitio i dato temporal di tur dos espesie di bayena “minke”. Meta di e estudio tabata pa siña mas tokante kon e espesienan akí ta hasi uso di e Área Amplio di Karibe durante nan siklo di bida.
Na total, a kolekshoná 130 fail ku dato, mayoria di nan ta di estudio sientífiko (100) i e sobrá ta di siensia di siudadano (30). Bayena “minke” ta remarkablemente kurioso, frekuentemente aserkando boto, loke ta hasi nan e espesie perfekto pa siudadanonan sientífiko por mira. Mehorashon di ekipo di kámara di siudadano, i subimentu di inisiativa pa graba i kompartí imágen di opservashon di biodiversidat riba ret di medionan sosial i di banko di datonan públiko, a kondusí na un oumento di reportahe di siensia di siudadano di tur espesie.
Resultadonan
E estudio akí a logra hasi investigashon di failnan tokante e espesienan, ku ta plamá na diferente parti, pa por haña mihó noshon ku ta indiká e importansia di Santuario Yarari ku ta situá den sentro di un área na Ost Karibe kaminda ku e bayena “minke” komun ta pasa wenter i pues ta kontribuí na balor i importansia di e santuario marino relativamente nobo akí, ku ta den área di Reino Hulandes. E informashon nobo akí ta bini di gran parti di dos estudio anterior, ku Universidat & Research di Wageningen a hasi huntu ku e Unidat di Maneho di Saba Bank, ku fondo generoso di Ministerio di Agrikultura, Naturalesa i Kalidat di Kuminda (LNV). A pone e resultadonan akí riba e mesun liña ku estudionan similar i a resultá ku nan ta kuadra ku e rutanan di migrashon na eskala grandi pa temporada di aña di e bayenanan “minke”. Un aspekto interesante ta, ku e estudio akí a suprayá ta, ku maske ku anteriormente tabatin e kerensia ku ta solamente e bayena “minke” di nort tabata hasi uso di Golfo di México, a haña kasonan ku ta konfirmá insidentenan di subimentu di tera di tur dos espesie. Ademas, e echo ku ku tabatin kaso di subimentu di tera di bayena “minke” hinter aña largu, ta sugirí ku tin bayena ta keda hinter aña denter di e teritorio di Golfo di México.
Registrá bo enkuentronan
Kada opservashon por duna informashon di dato útil ku por kontribuí na e noshon nesesario pa protehá e espesienan akí. Yuda pa desaroyá e esfuersonan di konservashon dor di registrá bo opservashon di bayena (minke) òf otro espesie i pòrtrètnan riba e wèpsait di Observation.org òf instalá e app grátis (iPhone (iObs) & Android (ObsMapp)). E hèrmèntnan akí ta disponibel na mas ku 40 idioma i tantu biólogo, komo siudadano ku turista por usa nan.
Pa mas informashon por haña e vershon kompleto di e rapòrt riba Dutch Caribbean Biodiversity Database
Also read
- Ladronisia di outo na Kòrsou a subi na novèmber, pero tabatin un bahada en general di kriminalidat kompará ku e luna rèkert di òktober
- Gobernador ta risibí Bea Moedt i ta haña un buki di pòtrèt
- Universidat di Wageningen: Santu di Chogogo ta bai laman sin mas
- Habitantenan di Parkietenbos ta pidi ousilio atrobe pa motibu di kimamentu di sushi den Parkietenbos
- Prevení Zika, Dengue i Chikungunya |Aviso pagá


text:
Welek a afektá suministro di koriente di Aqualectra.
Durante e siman aki, tabatin vários área na Kòrsou ku no tabatin koriente pa oranan largu. Ta bin aserka ku e situashon di tempu severo ku bos i welek di djamars anochi bai kue djarason mardugá, tambe a afektá vários area. Entretantu e situashon di koriente ta stabil atrobe, pa loke ta trata kapasidat. Sinembargo debí na dañonan kousá pa welek tin barionan ku ainda tin problema ku koriente. Por ehèmpel diferente bario na banda ariba, Seru Fortuna i algun kas i negoshi partikular. Welek a kai tambe den e lokalidat di Aqualectra na Nieuwe Haven. Pa e motibu aki, trafiko di “mail” i telefòn a kai afo, ademas diferente bario a keda sin koriente pa hopi ora. Entretantu Aqualectra a pone un tim èkstra di téknikonan pa traha riba e situashon. Aqualectra ta pidi usuarionan pa uza koriente di forma efisiente i mantené un poko pasenshi.


text:
Aruba
Fraccion di AVP ta contra un presupuesto di TPEF cu ta laat y sin contenido
Tras e reunion publico cu tabatin den Parlamento diahuebs mainta pa aprobacion di e presupuesto 2022 di Tourism Product Enhancement Fund (TPEF), parlamentarionan di fraccion di AVP, mr. Arthur Dowers y mr. Gerlien Croes a argumenta e posicion cu a tuma contra e ley, indicando cu no solamente gobierno ta bolbe presenta un presupuesto despues di a uza e recursonan caba, pero tampoco ta presenta un plan cu ta cuadra cu e importancia di maneho di nos industria turistico.
Dowers a calific’a e documento como un joke mustrando con e ta consisti di apenas un par di pagina y cu esey a tuma e gobierno diesun luna largo pa prepara. Riba dje, segun e parlamentario, e titular di turismo, Dangui Oduber ta bin den Parlamento di Aruba yen arogancia sperando cu AVP lo vota na fabor.
“Nos no ta cheerleader di gobierno. Gobierno tin diesun cheerleader y mi ta kere cu esey ta mas cu basta. Algun ta bin akiden sin lesa mocion, sin lesa ley. Hisa nan a hisa benta y vota voor. Anto bo tin un minister arogante, bin gaba su mes y a splic’e cu e fondo aki, ta danki na e maneho di AVP cu a percura pa tin un fondo,” asina e parlamentario di oposicion a comenta.
Di su banda y den di dos tanda di pregunta Gerlien Croes tabata basta critico. Tras votacion, e parlamentario a comparti su posicion. El a cuminsa na bisa cu basa riba principio e ta contra pasobra a bira custumber di gobierno cu despues di a gasta e placa caba, e ora ey ta bin pidi un OK di parlamento pa duna sosten. Pa Croes esaki no ta aceptabel.
Croes: “No por ta asina cu bo ta bin na final di anja y bo ta pidi un aprobacion. Nos no tin nada contra e proyecto, ni cu e fondo ey mester wordo uza, pero abo como minister y como gobierno mester ta mas responsabel di con ta gasta placa.”


text:
KRALENDIJK – Tin hopi malkontentu ta reina relashoná ku number di telefon ku a pone disponibel pa yama si bo tin kualke síntoma relatá na Covid-19. Ta trata aki di e number di telefon 0800-0800. Klientenan di e provedor UTS no por drenta den kontakto ku esnan konserní, pa medio di e number di telefon ya menshoná. Pues e hendenan ku tin number di telefon di e kompania KLA i Digicel so por yama e number sin problema. Ounke den nan kaso e situashon tambe ta fastioso komo ku nan ta yama sinembargo niun hende ta kontesta.
Si no haña kontesta mesora, gobièrnu di Boneiru ta pidi pa yama despues un biaha mas òf purba yama ku un telefòn fiho. Sinembargo e ta un situashon fastioso pa drenta den kontakto ku esnan ku ta atendé ku e telefon. Di e manera aki e ta kousa desgusto den komunidat, pa hendenan ku tin síntoma di posibel ‘corona’ vírùs por bai tèst.
Riba pregunta tokante e kontakto di telefon pa medio di e number 0800-0800, Marian Luinstra-Passchier kende ta sostené GGD, a bisa ku OLB tampoko no ta konforme e manera kon e number di ‘call-center’ ta funshoná. “Ta bèrdat ku tin un situashon tékniko ku no ta funshoná optimal. Sinembargo mi ta konfirmá ku e number ta funshoná i por hasi uzo di e number pa drenta den kontakto ku esnan konserní. Por ta bèrdat ku sierto momentu tur liña ta okupá i e kontakto no ta pasa na e momentu ei. Ta bon pa esnan ku ta bèl e number sigui yama pa drenta den kontakto ku e hendenan”, Luinstra-Passechier a bisa. Pues ta hopi importante pa e number funshoná i ta spera atendé mas pronto posibel, suidadanonan ta pidi.


text:
Algun tempu pasá un persona ku awe ta prominentemente den un organization polítiko sita lo siguiente di e diskurso I have a Dream di dr. Martin Luther King Jr.: “I have a dream that my four little children will one day live in a nation where they will not be judged by the color of their skin but by the content of their character.”
Ounke ku tin hopi mas pa kana p’e deseo bira realidat -no solamente pa loke ta trata koló, pero tambe sekso, kredo, preferensia seksual, religion- no tin duda ku nos ambishon mester ta igualdat pa un i tur.
Pa mi sorpresa, e mesun persona awe ta ninga igualdat di preferensia seksual. Pues, e no tin ningun problema pa kontinuá ku un sistema di diskriminashon legal (institutionalisá) a base di preferensia seksual.
Kiko a pasa ku “kontenido di karakter”? Kisas pasombra e señora ke dikta su preferensia riba otronan? E ta haña ku su preferensia ta superior na esun di e otro grupo(nan)? Ki diferensia esaki tin ku e pensamentu di hende ku ta pensa ku e rasa blanku ta superior, ku e sekso maskulino ta superior, ku un religion ta superior na e otro òf un kultura ta mihó?
Un palanka den emansipashon di hende muhé luna pasá a bisa riba e tema di preferensia seksual ku: “tin kos mester tuma su tempu i no por bai purá”. Pues segun e palanka esnan ku a lucha pa derechi di voto pa muhé na 1948 mester por a warda te 1960, 1970, 1980 ò kisas komienso di siglo 21?
No ta trata di un fayo, ekibokashon òf omishon di e persona. E ta diskriminashon ku supuestamente tin un base religioso, pero ku ta sembra (mas) divison den nos pais. Por sierto e mes un base religioso ku a hustifiká sklabitut, diskriminashon kontra pretu i muhé.
Un kos ta sigur, e señora, huntu ku hopi mas, lo keda evaluá pa nos generashonnan ku mester bin ainda meskos ku nos awe ta evaluá e sembradónan di odio i divishon di pasado ku a kondusí na Apartheid, kolonialismo, sklabitut i leinan kontra hende muhé.
Willemstad, Kòrsou